CELEX: 32020R0639
Language: el
Date: 2020-05-12 00:00:00
Title: Εκτελεστικός κανονισμός (ΕΕ) 2020/639 της Επιτροπής της 12ης Μαΐου 2020 για την τροποποίηση του εκτελεστικού κανονισμού (ΕΕ) 2019/947 όσον αφορά τυποποιημένα σενάρια για πτητικές λειτουργίες που εκτελούνται εντός ή πέραν οπτικής επαφής (Κείμενο που παρουσιάζει ενδιαφέρον για τον ΕΟΧ)

13.5.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 150/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/639 ΤΗΣ ΕΠΙΤΡΟΠΗΣ
         της 12ης Μαΐου 2020
         για την τροποποίηση του εκτελεστικού κανονισμού (ΕΕ) 2019/947 όσον αφορά τυποποιημένα σενάρια για πτητικές λειτουργίες που εκτελούνται εντός ή πέραν οπτικής επαφής
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2018/1139 του Ευρωπαϊκού Κοινοβουλίου και του Συμβουλίου, της 4ης Ιουλίου 2018, για τη θέσπιση κοινών κανόνων στον τομέα της πολιτικής αεροπορίας και την ίδρυση Οργανισμού της Ευρωπαϊκής Ένωσης για την Ασφάλεια της Αεροπορίας, και για την τροποποίηση των κανονισμών (ΕΚ) αριθ. 2111/2005, (ΕΚ) αριθ. 1008/2008, (ΕΕ) αριθ. 996/2010, (ΕΕ) αριθ. 376/2014 και των οδηγιών 2014/30/ΕΕ και 2014/53/ΕΕ του Ευρωπαϊκού Κοινοβουλίου και του Συμβουλίου, καθώς και για την κατάργηση των κανονισμών (ΕΚ) αριθ. 216/2008 και (ΕΚ) αριθ. 552/2004 του Ευρωπαϊκού Κοινοβουλίου και του Συμβουλίου και του κανονισμού (ΕΟΚ) αριθ. 3922/91 του Συμβουλίου (1), και ιδίως το άρθρο 57,
         Εκτιμώντας τα ακόλουθα:
         
                     (1)
                  
                  
                     Σύμφωνα με τον εκτελεστικό κανονισμό (ΕΕ) 2019/947 (2) της Επιτροπής, ένα σύστημα μη επανδρωμένου αεροσκάφους («ΣμηΕΑ») πρέπει να συμμορφώνεται με τους επιχειρησιακούς περιορισμούς που καθορίζονται στις επιχειρησιακές εξουσιοδοτήσεις ή σε τυποποιημένο σενάριο και οι οποίοι έχουν θεσπιστεί βάσει του εν λόγω κανονισμού.
                  
               
                     (2)
                  
                  
                     Βασιζόμενος στην εμπειρία των κρατών μελών, ο Οργανισμός της Ευρωπαϊκής Ένωσης για την Αεροπορική Ασφάλεια (EASA) ανέπτυξε δύο τυποποιημένα σενάρια για τις πτητικές λειτουργίες.
                  
               
                     (3)
                  
                  
                     Το τυποποιημένο σενάριο 1 («STS-01») καλύπτει τις πτητικές λειτουργίες που εκτελούνται σε απόσταση οπτικής επαφής («VLOS»), σε μέγιστο ύψος 120 μέτρων πάνω από ελεγχόμενο τμήμα εδάφους σε κατοικημένο περιβάλλον με χρήση ΣμηΕΑ της κατηγορίας CE C5.
                  
               
                     (4)
                  
                  
                     Το τυποποιημένο σενάριο 2 («STS-02») καλύπτει τις πτητικές λειτουργίες που μπορούν να διεξάγονται πέραν οπτικής επαφής («BVLOS»), με το μη επανδρωμένο αεροσκάφος σε απόσταση έως 2 km από τον χειριστή εξ αποστάσεως και με παρουσία παρατηρητών εναέριου χώρου, σε μέγιστο ύψος 120 μέτρων πάνω από ελεγχόμενο τμήμα εδάφους σε αραιοκατοικημένο περιβάλλον και με χρήση ΣμηΕΑ της κατηγορίας CE C6.
                  
               
                     (5)
                  
                  
                     Ως εκ τούτου, ο εκτελεστικός κανονισμός (ΕΕ) 2019/947 θα πρέπει να τροποποιηθεί ούτως ώστε να συμπεριλάβει τα εν λόγω τυποποιημένα σενάρια.
                  
               
                     (6)
                  
                  
                     Σε περιοχές όπου η πιθανότητα συνάντησης επανδρωμένου αεροσκάφους δεν είναι μικρή, τα κράτη μέλη δύνανται να θεσπίζουν γεωγραφικές ζώνες απαγόρευσης της διεξαγωγής πτητικών λειτουργιών βάσει τυποποιημένων σεναρίων από φορείς εκμετάλλευσης ΣμηΕΑ.
                  
               
                     (7)
                  
                  
                     Θα πρέπει να θεσπιστεί απαίτηση για ελάχιστη συνολική βαθμολογία βάσει της οποίας πιστοποιείται ότι οι χειριστές εξ αποστάσεως έχουν ολοκληρώσει με επιτυχία την εξέταση θεωρητικών γνώσεων.
                  
               
                     (8)
                  
                  
                     Για τη βελτίωση της ευδιακριτότητας του μη επανδρωμένου αεροσκάφους που εκτελεί πτητική λειτουργία κατά τη νύχτα και, ιδίως, προκειμένου ένα πρόσωπο στο έδαφος να μπορεί να διακρίνει εύκολα το μη επανδρωμένο από ένα επανδρωμένο αεροσκάφος, πρέπει στο μη επανδρωμένο αεροσκάφος να αναβοσβήνει ένα πράσινο φως.
                  
               
                     (9)
                  
                  
                     Θα πρέπει να εφαρμόζονται σαφώς καθορισμένοι κανόνες όσον αφορά την εκπαίδευση και αξιολόγηση πρακτικών δεξιοτήτων των χειριστών εξ αποστάσεως που εκτελούν πτητική λειτουργία βάσει τυποποιημένου σεναρίου. Η εν λόγω εκπαίδευση και αξιολόγηση θα πρέπει να παρέχεται από οντότητα αναγνωρισμένη από την αρμόδια αρχή ή από φορέα εκμετάλλευσης ΣμηΕΑ σύμφωνα με τις απαιτήσεις που ορίζονται στον παρόντα κανονισμό.
                  
               
                     (10)
                  
                  
                     Σε περίπτωση εκτέλεσης διασυνοριακών πτητικών λειτουργιών εκτός του κράτους μέλους καταχώρισης από κάτοχο πιστοποιητικού φορέα εκμετάλλευσης ελαφρών ΣμηΕΑ (LUC), το κράτος μέλος όπου εκτελείται η πτητική λειτουργία θα πρέπει να λαμβάνει πληροφορίες σχετικά με την τοποθεσία/-ες της σκοπούμενης πτητικής λειτουργίας.
                  
               
                     (11)
                  
                  
                     Ο EASA εκπόνησε σχέδια κανόνων εφαρμογής και τα υπέβαλε με τη γνώμη αριθ. 05/2019 (3) δυνάμει του άρθρου 75 παράγραφος 2 στοιχεία β) και γ) και σύμφωνα με το άρθρο 76 παράγραφος 1 του κανονισμού (ΕΕ) 2018/1139.
                  
               
                     (12)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί δυνάμει του άρθρου 127 του κανονισμού (ΕΕ) 2018/1139.
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποιήσεις του εκτελεστικού κανονισμού (ΕΕ) 2019/947
            Ο εκτελεστικός κανονισμός (ΕΕ) 2019/947 τροποποιείται ως εξής:
            
                        1)
                     
                     
                        Στο άρθρο 2 προστίθενται τα ακόλουθα σημεία 24 έως 34:
                        
                                    (24)
                                 
                                 
                                    «παρατηρητής μη επανδρωμένου αεροσκάφους»: πρόσωπο, ευρισκόμενο παραπλεύρως του χειριστή εξ αποστάσεως, το οποίο, με την οπτική παρακολούθηση χωρίς βοηθήματα του μη επανδρωμένου αεροσκάφους, βοηθά τον χειριστή να διατηρήσει το μη επανδρωμένο αεροσκάφος σε λειτουργία VLOS και να διεξαγάγει με ασφάλεια την πτήση·
                                 
                              
                                    (25)
                                 
                                 
                                    «παρατηρητής εναέριου χώρου»: πρόσωπο που βοηθά τον χειριστή εξ αποστάσεως πραγματοποιώντας οπτικό έλεγχο χωρίς βοηθήματα του εναέριου χώρου εντός του οποίου το μη επανδρωμένο αεροσκάφος εκτελεί πτητική λειτουργία για πιθανούς κινδύνους στον αέρα·
                                 
                              
                                    (26)
                                 
                                 
                                    «μονάδα χειρισμού» (εφεξής «MX»): ο εξοπλισμός ή το σύστημα εξοπλισμού για τον εξ αποστάσεως έλεγχο μη επανδρωμένου αεροσκάφους, όπως ορίζεται στο σημείο 32 του άρθρου 3 του κανονισμού (ΕΕ) 2018/1139, που υποστηρίζει τον έλεγχο ή την παρακολούθηση του μη επανδρωμένου αεροσκάφους κατά τη διάρκεια οποιουδήποτε σταδίου πτήσης, με εξαίρεση κάθε υποδομή που υποστηρίζει την υπηρεσία ζεύξης χειρισμού και ελέγχου (C2)·
                                 
                              
                                    (27)
                                 
                                 
                                    «Υπηρεσία ζεύξης C2»: υπηρεσία επικοινωνίας παρεχόμενη από τρίτο για τον χειρισμό και έλεγχο μεταξύ του μη επανδρωμένου αεροσκάφους και της ΜΧ·
                                 
                              
                                    (28)
                                 
                                 
                                    «γεωγραφία πτήσης»: ο όγκος/-οι εναέριου χώρου, οριζόμενος χωρικά και χρονικά, εντός του οποίου ο φορέας εκμετάλλευσης ΣμηΕΑ σκοπεύει να διεξαγάγει την πτητική λειτουργία με βάση τις συνήθεις διαδικασίες που περιγράφονται στο προσάρτημα 5 σημείο 6 στοιχείο γ) του παραρτήματος·
                                 
                              
                                    (29)
                                 
                                 
                                    «περιοχή γεωγραφίας πτήσης»: η προβολή της γεωγραφίας πτήσης στην επιφάνεια της γης·
                                 
                              
                                    (30)
                                 
                                 
                                    «όγκος απρόοπτων καταστάσεων»: ο όγκος εναέριου χώρου εκτός της γεωγραφίας πτήσης στον οποίο εφαρμόζονται οι διαδικασίες απρόοπτων καταστάσεων που περιγράφονται στο προσάρτημα 5 σημείο 6 στοιχείο δ) του παραρτήματος·
                                 
                              
                                    (31)
                                 
                                 
                                    «περιοχή απρόοπτων καταστάσεων»: η προβολή του όγκου απρόοπτων καταστάσεων στην επιφάνεια της γης·
                                 
                              
                                    (32)
                                 
                                 
                                    «όγκος εναέριου χώρου εκτέλεσης πτητικής λειτουργίας»: ο συνδυασμός της γεωγραφίας πτήσης και του όγκου απρόοπτων καταστάσεων·
                                 
                              
                                    (33)
                                 
                                 
                                    «ζώνη ασφαλείας για την πρόληψη κινδύνων»: περιοχή πάνω από την επιφάνεια της γης η οποία περιβάλλει τον όγκο εναέριου χώρου εκτέλεσης πτητικής λειτουργίας και η οποία καθορίζεται με σκοπό την ελαχιστοποίηση του κινδύνου για τρίτους που βρίσκονται στην επιφάνεια της γης, σε περίπτωση που το μη επανδρωμένο αεροσκάφος εγκαταλείψει τον όγκο εναέριου χώρου εκτέλεσης πτητικής λειτουργίας.
                                 
                              
                                    (34)
                                 
                                 
                                    «νύκτα»: οι ώρες από το τέλος του αστικού λυκόφωτος έως την αρχή του αστικού λυκαυγούς, όπως ορίζονται στον εκτελεστικό κανονισμό (ΕΕ) αριθ. 923/2012 της Επιτροπής (*1).
                                 
                              
                           (*1)  Εκτελεστικός κανονισμός (ΕΕ) αριθ. 923/2012 της Επιτροπής, της 26ης Σεπτεμβρίου 2012, για καθορισμό των κοινών κανόνων αέρος και των επιχειρησιακών διατάξεων σχετικά με τις υπηρεσίες και τις διαδικασίες αεροναυτιλίας και την τροποποίηση του εκτελεστικού κανονισμού (ΕΕ) αριθ. 1035/2011 και των κανονισμών (ΕΚ) αριθ. 1265/2007, (ΕΚ) αριθ. 1794/2006, (ΕΚ) αριθ. 730/2006, (ΕΚ) αριθ. 1033/2006 και (ΕΕ) αριθ. 255/2010 (ΕΕ L 281 της 13.10.2012, σ. 1).»"
                        
                     
                  
                        2)
                     
                     
                        στο άρθρο 5, η παράγραφος 5 αντικαθίσταται από το ακόλουθο κείμενο:
                        
                           «5.   Όταν ο φορέας εκμετάλλευσης ΣμηΕΑ υποβάλλει δήλωση στην αρμόδια αρχή του κράτους μέλους νηολόγησης σύμφωνα με το σημείο UAS.SPEC.020 που προβλέπεται στο μέρος Β του παραρτήματος για πτητική λειτουργία η οποία συμμορφώνεται με τυποποιημένο σενάριο κατά τα οριζόμενα στο προσάρτημα 1 του προαναφερόμενου παραρτήματος, ο φορέας εκμετάλλευσης ΣμηΕΑ δεν οφείλει να λάβει άδεια πτητικής λειτουργίας σύμφωνα με τις παραγράφους 1 έως 4 του παρόντος άρθρου, και εφαρμόζεται η διαδικασία που προβλέπεται στο άρθρο 12 παράγραφος 5. Ο φορέας εκμετάλλευσης ΣμηΕΑ χρησιμοποιεί τη δήλωση που αναφέρεται στο προσάρτημα 2 του εν λόγω παραρτήματος.»
                        
                     
                  
                        3)
                     
                     
                        στο άρθρο 13 προστίθεται η νέα παράγραφος 4:
                        
                           «4.   Όταν φορέας εκμετάλλευσης ΣμηΕΑ που διαθέτει πιστοποιητικό LUC με δικαιώματα, σύμφωνα με το σημείο UAS.LUC.060 του παραρτήματος, σκοπεύει να εκτελέσει πτητική λειτουργία στην «ειδική» κατηγορία η οποία πρόκειται να λάβει χώρα εν μέρει ή εν όλω στον εναέριο χώρο άλλου κράτους μέλους από το κράτος μέλος νηολόγησης, ο φορέας εκμετάλλευσης ΣμηΕΑ υποβάλλει στην αρμόδια αρχή του κράτους μέλους της σκοπούμενης πτητικής λειτουργίας τις ακόλουθες πληροφορίες:
                           
                                       α)
                                    
                                    
                                       αντίγραφο της έγκρισης που έλαβε σύμφωνα με το σημείο UAS.LUC.050 του παραρτήματος· και
                                    
                                 
                                       β)
                                    
                                    
                                       την τοποθεσία/-ες της σκοπούμενης πτητικής λειτουργίας, σύμφωνα με την παράγραφο 1 στοιχείο β) του παρόντος άρθρου.»
                                    
                                 
                     
                  
                        4)
                     
                     
                        στο άρθρο 14, προστίθεται η ακόλουθη παράγραφος 9:
                        
                           «9.   Εκτός από τα δεδομένα που καθορίζονται στο σημείο 2, τα κράτη μέλη δύνανται να συλλέγουν συμπληρωματικές πληροφορίες ταυτοποίησης από τους φορείς εκμετάλλευσης ΣμηΕΑ.»
                        
                     
                  
                        5)
                     
                     
                        στο άρθρο 15 παράγραφος 1, το στοιχείο α) αντικαθίσταται από το ακόλουθο κείμενο:
                        
                                    «α)
                                 
                                 
                                    να απαγορεύουν ορισμένες ή όλες τις πτητικές λειτουργίες ΣμηΕΑ, να απαιτούν ειδικούς όρους για ορισμένες ή όλες τις πτητικές λειτουργίες ΣμηΕΑ ή να απαιτούν προηγούμενη άδεια πτήσης για ορισμένες ή όλες τις πτητικές λειτουργίες ΣμηΕΑ»
                                 
                              
                  
                        (6)
                     
                     
                        το άρθρο 22 αντικαθίσταται από το ακόλουθο κείμενο:
                        
                           «Άρθρο 22
                           Με την επιφύλαξη του άρθρου 20, η χρήση ΣμηΕΑ στην «ανοικτή» κατηγορία τα οποία δεν συμμορφώνονται με τις απαιτήσεις των μερών 1 έως 5 του παραρτήματος του κατ’ εξουσιοδότηση κανονισμού (ΕΕ) 2019/945 της Επιτροπής (*2) επιτρέπεται για μεταβατική περίοδο δύο ετών η οποία θα αρχίσει ένα έτος μετά την ημερομηνία έναρξης ισχύος του παρόντος κανονισμού, υπό τους ακόλουθους όρους:
                           
                                       α)
                                    
                                    
                                       ο χειρισμός μη επανδρωμένων αεροσκαφών με μάζα απογείωσης κάτω των 500 g πραγματοποιείται σύμφωνα με τις επιχειρησιακές απαιτήσεις του σημείου UAS.OPEN.020 παράγραφος 1 του μέρους A του παραρτήματος από χειριστή εξ αποστάσεως ο οποίος διαθέτει επίπεδο επάρκειας καθοριζόμενο από το οικείο κράτος μέλος·
                                    
                                 
                                       β)
                                    
                                    
                                       ο χειρισμός μη επανδρωμένων αεροσκαφών με μάζα απογείωσης κάτω των 2 kg πραγματοποιείται εφόσον διατηρείται ελάχιστη οριζόντια απόσταση 50 μέτρων από πρόσωπα, και οι χειριστές εξ αποστάσεως διαθέτουν επίπεδο επάρκειας τουλάχιστον ισοδύναμο με εκείνο που προβλέπεται στο σημείο UAS.OPEN.030 παράγραφος 2 του μέρους Α του παραρτήματος·
                                    
                                 
                                       γ)
                                    
                                    
                                       ο χειρισμός μη επανδρωμένων αεροσκαφών με μάζα απογείωσης κάτω των 25 kg πραγματοποιείται σύμφωνα με τις επιχειρησιακές απαιτήσεις του σημείου UAS.OPEN.040 παράγραφοι 1 και 2, και οι χειριστές εξ αποστάσεως διαθέτουν επίπεδο επάρκειας τουλάχιστον ισοδύναμο με εκείνο που προβλέπεται στο σημείο UAS.OPEN.020 παράγραφος 4 στοιχείο β) του μέρους Α του παραρτήματος.
                                    
                                 
                        
                           (*2)  Κατ’ εξουσιοδότηση κανονισμός (ΕΕ) 2019/945 της Επιτροπής, της 12ης Μαρτίου 2019, για συστήματα μη επανδρωμένων αεροσκαφών και φορείς εκμετάλλευσης συστημάτων μη επανδρωμένων αεροσκαφών τρίτων χωρών (ΕΕ L 152 της 11.6.2019, σ. 1) »"
                        
                     
                  
                        7)
                     
                     
                        το άρθρο 23 αντικαθίσταται από το ακόλουθο κείμενο:
                        
                           «Άρθρο 23
                           
                              1.   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
                              Εφαρμόζεται από την 1η Ιουλίου 2020.
                           
                           
                              2.   Η παράγραφος 5 του άρθρου 5 και η παράγραφος 1 του σημείου UAS.SPEC.050 εφαρμόζονται από τις 2 Δεκεμβρίου 2021·
                           
                           
                              3.   Το σημείο UAS.OPEN.060 παράγραφος 2 στοιχείο ζ) εφαρμόζεται από την 1η Ιουλίου 2022.
                           
                           
                              4.   Με την επιφύλαξη του άρθρου 21 παράγραφος 1, μέχρι τις 2 Δεκεμβρίου 2021 τα κράτη μέλη δύνανται να δέχονται δηλώσεις φορέων εκμετάλλευσης ΣμηΕΑ σύμφωνα με το άρθρο 5 παράγραφος 5, βάσει εθνικών τυποποιημένων σεναρίων ή ισοδύναμων, εφόσον τα εν λόγω σενάρια συμμορφώνονται με τις απαιτήσεις του σημείου UAS.SPEC.020 του παραρτήματος.
                              Οι εν λόγω δηλώσεις παύουν να ισχύουν από τις 2 Δεκεμβρίου 2023.
                           
                           
                              5.   Το άρθρο 15 παράγραφος 3 εφαρμόζεται από την 1η Ιουλίου 2021.»
                           
                        
                     
                  
                        8)
                     
                     
                        Το παράρτημα αντικαθίσταται από το παράρτημα του παρόντος κανονισμού.
                     
                  
         
            Άρθρο 2
            Έναρξη ισχύος και εφαρμογή
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 12 Μαΐου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 212 της 22.8.2018, σ. 1.
         
            (2)  Εκτελεστικός κανονισμός (ΕΕ) 2019/947 της Επιτροπής, της 24ης Μαΐου 2019, για τους κανόνες και τις διαδικασίες που διέπουν τη λειτουργία μη επανδρωμένων αεροσκαφών (ΕΕ L 152 της 11.6.2019, σ. 45).
         
            (3)  https://www.easa.europa.eu/document-library/opinions
      
      
         
            ΠΑΡΑΡΤΗΜΑ
            ΠΤΗΤΙΚΕΣ ΛΕΙΤΟΥΡΓΙΕΣ ΣΜΗΕΑ ΣΤΗΝ «ΑΝΟΙΚΤΗ» ΚΑΙ ΤΗΝ «ΕΙΔΙΚΗ» ΚΑΤΗΓΟΡΙΑ
            
               ΜΕΡΟΣ Α
            
            ΠΤΗΤΙΚΕΣ ΛΕΙΤΟΥΡΓΙΕΣ ΣμηΕΑ ΣΤΗΝ «ΑΝΟΙΚΤΗ» ΚΑΤΗΓΟΡΙΑ
            UAS.OPEN.010 Γενικές διατάξεις
            
                     
                        (1)
                     
                     
                        Η κατηγορία «ανοικτών» πτητικών λειτουργιών ΣμηΕΑ διακρίνεται σε τρεις υποκατηγορίες A1, A2 και A3, με βάση τους επιχειρησιακούς περιορισμούς, τις απαιτήσεις για τον χειριστή εξ αποστάσεως και τις τεχνικές απαιτήσεις για τα ΣμηΕΑ.
                     
                  
                     
                        (2)
                     
                     
                        Όταν η πτητική λειτουργία ΣμηΕΑ αφορά πτήση του μη επανδρωμένου αεροσκάφους η οποία ξεκινά από φυσικό υψόμετρο στο έδαφος ή πάνω από έδαφος με φυσικά υψόμετρα, το μη επανδρωμένο αεροσκάφος διατηρείται εντός απόστασης 120 μέτρων από το πλησιέστερο σημείο της επιφάνειας της γης. Η μέτρηση των αποστάσεων προσαρμόζεται αναλόγως στα γεωγραφικά χαρακτηριστικά του εδάφους, όπως πεδιάδες, λόφοι και όρη.
                     
                  
                     
                        (3)
                     
                     
                        Όταν μη επανδρωμένο αεροσκάφος ίπταται εντός οριζόντιας απόστασης 50 μέτρων από τεχνητό εμπόδιο ύψους άνω των 105 μέτρων, το μέγιστο σχετικό ύψος της πτητικής λειτουργίας ΣμηΕΑ επιτρέπεται να αυξάνεται έως 15 μέτρα πάνω από το σχετικό ύψος του εμποδίου κατόπιν αιτήματος της οντότητας που είναι αρμόδια για το εμπόδιο.
                     
                  
                     
                        (4)
                     
                     
                        Κατά παρέκκλιση από την παράγραφο 2, μη επανδρωμένα ανεμόπτερα με MTOM κάτω των 10 kg, περιλαμβανομένου του ωφέλιμου φορτίου, επιτρέπεται να ίπτανται σε απόσταση μεγαλύτερη των 120 μέτρων από το πλησιέστερο σημείο της επιφάνειας της γης, υπό τον όρο ότι το μη επανδρωμένο ανεμόπτερο δεν ίπταται ποτέ σε σχετικό ύψος μεγαλύτερο των 120 μέτρων πάνω από τον χειριστή εξ αποστάσεως.
                     
                  UAS.OPEN.020 Πτητικές λειτουργίες ΣμηΕΑ στην υποκατηγορία A1
            Οι πτητικές λειτουργίες ΣμηΕΑ στην υποκατηγορία Α1 συμμορφώνονται με όλους τους ακόλουθους όρους:
            
                        (1)
                     
                     
                        στην περίπτωση μη επανδρωμένων αεροσκαφών της παραγράφου 5 στοιχείο δ), διεξάγονται κατά τρόπο ώστε ο χειριστής εξ αποστάσεως του μη επανδρωμένου αεροσκάφους να μην πραγματοποιεί πτήση πάνω από συναθροίσεις προσώπων και να αναμένει ευλόγως ότι δεν θα πραγματοποιήσει πτήση πάνω από μη εμπλεκόμενα πρόσωπα. Σε περίπτωση απροσδόκητης υπέρπτησης μη εμπλεκόμενων προσώπων, ο χειριστής εξ αποστάσεως μειώνει όσο το δυνατόν περισσότερο τον χρόνο κατά τον οποίο το μη επανδρωμένο αεροσκάφος υπερίπταται των εν λόγω προσώπων·
                     
                  
                        (2)
                     
                     
                        στην περίπτωση μη επανδρωμένων αεροσκαφών της παραγράφου 5 στοιχεία α), β) και γ), διεξάγονται κατά τρόπο ώστε ο χειριστής εξ αποστάσεως του μη επανδρωμένου αεροσκάφους να μπορεί ενδεχομένως να πραγματοποιεί πτήση πάνω από μη εμπλεκόμενα πρόσωπα, αλλά να μην πραγματοποιεί ποτέ πτήση πάνω από συναθροίσεις προσώπων·
                     
                  
                        (3)
                     
                     
                        κατά παρέκκλιση από το άρθρο 4 παράγραφος 1 στοιχείο δ), όταν είναι ενεργή η λειτουργία «ακολούθησέ με», διεξάγονται σε απόσταση έως 50 μέτρα από τον χειριστή εξ αποστάσεως·
                     
                  
                        (4)
                     
                     
                        εκτελούνται από εξ αποστάσεως χειριστή ο οποίος:
                        
                                    α)
                                 
                                 
                                    είναι εξοικειωμένος με τις οδηγίες του κατασκευαστή που παρέχονται από τον κατασκευαστή του ΣμηΕΑ·
                                 
                              
                                    β)
                                 
                                 
                                    στην περίπτωση μη επανδρωμένων αεροσκαφών κατηγορίας C1, κατά τα οριζόμενα στο μέρος 2 του παραρτήματος του κατ’ εξουσιοδότηση κανονισμού (ΕΕ) 2019/945 έχει ολοκληρώσει επιγραμμική σειρά εκπαιδευτικών μαθημάτων και στη συνέχεια ολοκλήρωσε επιτυχώς επιγραμμική εξέταση θεωρητικών γνώσεων παρεχόμενη από την αρμόδια αρχή ή από οντότητα ορισθείσα από την αρμόδια αρχή κράτους μέλους καταχώρισης επιτυγχάνοντας τουλάχιστον το 75 % της συνολικής βαθμολογίας. Η εξέταση αποτελείται από 40 ερωτήσεις πολλαπλών επιλογών οι οποίες κατανέμονται καταλλήλως μεταξύ των ακόλουθων θεματικών τομέων:
                                    
                                                i)
                                             
                                             
                                                ασφάλεια πτήσεων·
                                             
                                          
                                                ii)
                                             
                                             
                                                περιορισμοί εναέριου χώρου·
                                             
                                          
                                                iii)
                                             
                                             
                                                νομοθεσία για την αεροπορία·
                                             
                                          
                                                iv)
                                             
                                             
                                                περιορισμοί ανθρώπινων επιδόσεων·
                                             
                                          
                                                v)
                                             
                                             
                                                επιχειρησιακές διαδικασίες·
                                             
                                          
                                                vi)
                                             
                                             
                                                γενικές γνώσεις περί ΣμηΕΑ·
                                             
                                          
                                                vii)
                                             
                                             
                                                προστασία της ιδιωτικής ζωής και των δεδομένων·
                                             
                                          
                                                viii)
                                             
                                             
                                                ασφάλιση·
                                             
                                          
                                                ix)
                                             
                                             
                                                προστασία από έκνομες ενέργειες.
                                             
                                          
                              
                  
                        5)
                     
                     
                        εκτελούνται με μη επανδρωμένο αεροσκάφος το οποίο:
                        
                                    α)
                                 
                                 
                                    έχει MTOM κάτω των 250 g, περιλαμβανομένου του ωφέλιμου φορτίου, και μέγιστη ταχύτητα λειτουργίας κάτω των 19 m/s, στην περίπτωση ιδιοκατασκευής ΣμηΕΑ· ή
                                 
                              
                                    β)
                                 
                                 
                                    πληροί τις απαιτήσεις που ορίζονται στο άρθρο 20 στοιχείο α)·
                                 
                              
                                    γ)
                                 
                                 
                                    φέρει σήμανση της κατηγορίας C0 και συμμορφώνεται με τις απαιτήσεις της εν λόγω κατηγορίας, κατά τα οριζόμενα στο μέρος 1 του παραρτήματος του κατ’ εξουσιοδότηση κανονισμού (ΕΕ) 2019/945· ή
                                 
                              
                                    δ)
                                 
                                 
                                    φέρει σήμανση της κατηγορίας C1 και συμμορφώνεται με τις απαιτήσεις της εν λόγω κατηγορίας, κατά τα οριζόμενα στο μέρος 2 του παραρτήματος του κατ’ εξουσιοδότηση κανονισμού (ΕΕ) 2019/945 και εκτελεί πτητικές λειτουργίες με ενεργό και επικαιροποιημένο σύστημα άμεσης εξ αποστάσεως ταυτοποίησης και λειτουργία γεωενημερότητας.
                                 
                              
                  UAS.OPEN.030 Πτητικές λειτουργίες ΣμηΕΑ στην υποκατηγορία A2
            Οι πτητικές λειτουργίες ΣμηΕΑ στην υποκατηγορία Α2 συμμορφώνονται με όλους τους ακόλουθους όρους:
            
                        (1)
                     
                     
                        διεξάγονται κατά τρόπο ώστε το μη επανδρωμένο αεροσκάφος να μην πραγματοποιεί πτήση πάνω από μη εμπλεκόμενα πρόσωπα και οι πτητικές λειτουργίες ΣμηΕΑ να λαμβάνουν χώρα σε οριζόντια απόσταση ασφαλείας τουλάχιστον 30 μέτρων από τα εν λόγω πρόσωπα· ο χειριστής εξ αποστάσεως επιτρέπεται να μειώνει την οριζόντια απόσταση ασφαλείας σε 5 μέτρα κατ’ ελάχιστον από μη εμπλεκόμενα πρόσωπα όταν χειρίζεται μη επανδρωμένο αεροσκάφος με ενεργή λειτουργία χαμηλής ταχύτητας και αφού αξιολογήσει την κατάσταση όσον αφορά:
                        
                                    α)
                                 
                                 
                                    τις καιρικές συνθήκες,
                                 
                              
                                    β)
                                 
                                 
                                    τις επιδόσεις του μη επανδρωμένου αεροσκάφους,
                                 
                              
                                    γ)
                                 
                                 
                                    τον διαχωρισμό της περιοχής υπέρπτησης.
                                 
                              
                  
                        (2)
                     
                     
                        εκτελούνται από χειριστή εξ αποστάσεως ο οποίος είναι εξοικειωμένος με τις οδηγίες του κατασκευαστή που παρέχονται από τον κατασκευαστή του ΣμηΕΑ και ο οποίος διαθέτει πιστοποιητικό επάρκειας χειριστή εξ αποστάσεως που έχει εκδοθεί από την αρμόδια αρχή ή από οντότητα ορισθείσα από την αρμόδια αρχή κράτους μέλους. Ο χειριστής εξ αποστάσεως λαμβάνει το εν λόγω πιστοποιητικό εφόσον συμμορφώνεται με όλους τους ακόλουθους όρους και με τη σειρά με την οποία αναφέρονται:
                        
                                    α)
                                 
                                 
                                    έχει ολοκληρώσει επιγραμμική σειρά εκπαιδευτικών μαθημάτων και έχει ολοκληρώσει επιτυχώς επιγραμμική εξέταση θεωρητικών γνώσεων, κατά τα οριζόμενα στην παράγραφο 4 στοιχείο β) του σημείου UAS.OPEN.020·
                                 
                              
                                    β)
                                 
                                 
                                    έχει ολοκληρώσει πρακτική αυτοεκπαίδευση στις επιχειρησιακές συνθήκες της υποκατηγορίας Α3 που καθορίζονται στις παραγράφους 1 και 2 του σημείου UAS.OPEN.040·
                                 
                              
                                    γ)
                                 
                                 
                                    έχει δηλώσει την ολοκλήρωση της πρακτικής αυτοεκπαίδευσης του στοιχείου β) και έχει ολοκληρώσει επιτυχώς πρόσθετη εξέταση θεωρητικών γνώσεων παρεχόμενη από την αρμόδια αρχή ή σε οντότητα ορισθείσα από την αρμόδια αρχή κράτους μέλους επιτυγχάνοντας τουλάχιστον το 75 % της συνολικής βαθμολογίας. Η εξέταση αποτελείται από τουλάχιστον 30 ερωτήσεις πολλαπλών επιλογών οι οποίες αποσκοπούν στην αξιολόγηση των γνώσεων του χειριστή εξ αποστάσεως όσον αφορά τις μεθόδους τεχνικού και επιχειρησιακού μετριασμού των κινδύνων στο έδαφος και οι οποίες κατανέμονται καταλλήλως μεταξύ των ακόλουθων θεματικών τομέων:
                                    
                                                i)
                                             
                                             
                                                μετεωρολογία·
                                             
                                          
                                                ii)
                                             
                                             
                                                επιδόσεις πτήσης ΣμηΕΑ·
                                             
                                          
                                                iii)
                                             
                                             
                                                μέθοδοι τεχνικού και επιχειρησιακού μετριασμού των κινδύνων στο έδαφος.
                                             
                                          
                              
                  
                        (3)
                     
                     
                        εκτελούνται με μη επανδρωμένο αεροσκάφος το οποίο φέρει σήμανση της κατηγορίας C2 και συμμορφώνεται με τις απαιτήσεις της εν λόγω κατηγορίας, κατά τα οριζόμενα στο μέρος 3 του παραρτήματος του κατ’ εξουσιοδότηση κανονισμού (ΕΕ) 2019/945, και εκτελεί πτητικές λειτουργίες με ενεργό και επικαιροποιημένο σύστημα άμεσης εξ αποστάσεως ταυτοποίησης και λειτουργία γεωενημερότητας.
                     
                  UAS.OPEN.040 Πτητικές λειτουργίες ΣμηΕΑ στην υποκατηγορία A3
            Οι πτητικές λειτουργίες ΣμηΕΑ στην υποκατηγορία Α3 συμμορφώνονται με όλους τους ακόλουθους όρους:
            
                        (1)
                     
                     
                        διεξάγονται σε περιοχή όπου ο χειριστής εξ αποστάσεως αναμένει ευλόγως ότι δεν θα κινδυνεύσουν μη εμπλεκόμενα πρόσωπα εντός της εμβέλειας πτήσης του μη επανδρωμένου αεροσκάφους καθ’ όλη τη διάρκεια της πτητικής λειτουργίας ΣμηΕΑ·
                     
                  
                        (2)
                     
                     
                        διεξάγονται σε οριζόντια απόσταση ασφαλείας τουλάχιστον 150 μέτρων από κατοικημένες, εμπορικές και βιομηχανικές περιοχές ή περιοχές αναψυχής·
                     
                  
                        (3)
                     
                     
                        εκτελούνται από χειριστή εξ αποστάσεως ο οποίος είναι εξοικειωμένος με τις οδηγίες του κατασκευαστή που παρέχονται από τον κατασκευαστή ΣμηΕΑ και ο οποίος έχει ολοκληρώσει επιγραμμική σειρά εκπαιδευτικών μαθημάτων και έχει ολοκληρώσει επιτυχώς επιγραμμική εξέταση θεωρητικών γνώσεων κατά τα οριζόμενα στην παράγραφο 4 στοιχείο β) του σημείου UAS.OPEN.020·
                     
                  
                        (4)
                     
                     
                        εκτελούνται με μη επανδρωμένο αεροσκάφος το οποίο:
                        
                                    α)
                                 
                                 
                                    έχει MTOM κάτω των 25 kg, περιλαμβανομένου του ωφέλιμου φορτίου, στην περίπτωση ιδιοκατασκευής ΣμηΕΑ, ή
                                 
                              
                                    β)
                                 
                                 
                                    πληροί τις απαιτήσεις που ορίζονται στο άρθρο 20 στοιχείο β)·
                                 
                              
                                    γ)
                                 
                                 
                                    φέρει σήμανση της κατηγορίας C2 και συμμορφώνεται με τις απαιτήσεις της εν λόγω κατηγορίας, κατά τα οριζόμενα στο μέρος 3 του παραρτήματος του κατ’ εξουσιοδότηση κανονισμού (ΕΕ) 2019/945 και εκτελεί πτητικές λειτουργίες με ενεργό και επικαιροποιημένο σύστημα άμεσης εξ αποστάσεως ταυτοποίησης και λειτουργία γεωενημερότητας ή·
                                 
                              
                                    δ)
                                 
                                 
                                    φέρει σήμανση της κατηγορίας C3 και συμμορφώνεται με τις απαιτήσεις της εν λόγω κατηγορίας, κατά τα οριζόμενα στο μέρος 4 του παραρτήματος του κατ’ εξουσιοδότηση κανονισμού (ΕΕ) 2019/945 και εκτελεί πτητικές λειτουργίες με ενεργό και επικαιροποιημένο σύστημα άμεσης εξ αποστάσεως ταυτοποίησης και λειτουργία γεωενημερότητας· ή
                                 
                              
                                    ε)
                                 
                                 
                                    φέρει σήμανση της κατηγορίας C4 και συμμορφώνεται με τις απαιτήσεις της εν λόγω κατηγορίας, κατά τα οριζόμενα στο μέρος 5 του παραρτήματος του κατ’ εξουσιοδότηση κανονισμού (ΕΕ) 2019/945.
                                 
                              
                  UAS.OPEN.050 Αρμοδιότητες του φορέα εκμετάλλευσης ΣμηΕΑ
            Ο φορέας εκμετάλλευσης ΣμηΕΑ συμμορφώνεται με όλες τις ακόλουθες απαιτήσεις:
            
                        (1)
                     
                     
                        αναπτύσσει επιχειρησιακές διαδικασίες προσαρμοσμένες στον τύπο της πτητικής λειτουργίας και τον συνεπαγόμενο κίνδυνο·
                     
                  
                        (2)
                     
                     
                        εξασφαλίζει ότι όλες οι πτητικές λειτουργίες χρησιμοποιούν αποτελεσματικά και υποστηρίζουν την αποδοτική χρήση του ραδιοφάσματος ώστε να αποφεύγονται οι επιβλαβείς παρεμβολές·
                     
                  
                        (3)
                     
                     
                        ορίζει έναν χειριστή εξ αποστάσεως για κάθε πτήση·
                     
                  
                        (4)
                     
                     
                        διασφαλίζει ότι οι χειριστές εξ αποστάσεως και όλα τα λοιπά μέλη του προσωπικού που εκτελούν καθήκοντα υποστήριξης των πτητικών λειτουργιών είναι εξοικειωμένοι με τις οδηγίες του κατασκευαστή που παρέχονται από τον κατασκευαστή του ΣμηΕΑ και:
                        
                                    α)
                                 
                                 
                                    διαθέτουν κατάλληλη επάρκεια στην υποκατηγορία των σκοπούμενων πτητικών λειτουργιών ΣμηΕΑ σύμφωνα με τα σημεία UAS.OPEN.020, UAS.OPEN.030 ή UAS.OPEN.040 ώστε να εκτελούν τα καθήκοντά τους ή, για μέλη του προσωπικού πλην του χειριστή εξ αποστάσεως, έχουν ολοκληρώσει σειρά πρακτικών εκπαιδευτικών μαθημάτων η οποία έχει εκπονηθεί από τον φορέα εκμετάλλευσης·
                                 
                              
                                    β)
                                 
                                 
                                    είναι πλήρως εξοικειωμένοι με τις διαδικασίες του φορέα εκμετάλλευσης ΣμηΕΑ·
                                 
                              
                                    γ)
                                 
                                 
                                    λαμβάνουν τις σχετικές με τη σκοπούμενη πτητική λειτουργία ΣμηΕΑ πληροφορίες όσον αφορά τυχόν γεωγραφικές ζώνες που έχουν δημοσιοποιηθεί από το κράτος μέλος εκτέλεσης της πτητικής λειτουργίας σύμφωνα με το άρθρο 15·
                                 
                              
                  
                        (5)
                     
                     
                        επικαιροποιεί τις πληροφορίες στο σύστημα γεωενημερότητας, κατά περίπτωση, σύμφωνα με τη σκοπούμενη τοποθεσία εκτέλεσης της πτητικής λειτουργίας·
                     
                  
                        (6)
                     
                     
                        στην περίπτωση πτητικής λειτουργίας με μη επανδρωμένο αεροσκάφος μιας εκ των κατηγοριών που ορίζονται στα μέρη 1 έως 5 του παραρτήματος κατ’ εξουσιοδότηση κανονισμού (ΕΕ) 2019/945, μεριμνά ώστε:
                        
                                    α)
                                 
                                 
                                    το ΣμηΕΑ να συνοδεύεται από την αντίστοιχη δήλωση συμμόρφωσης ΕΕ, συμπεριλαμβανομένης της παραπομπής στην κατάλληλη κατηγορία· και
                                 
                              
                                    β)
                                 
                                 
                                    η σχετική ετικέτα ταυτοποίησης κατηγορίας να είναι τοποθετημένη επί του μη επανδρωμένου αεροσκάφους·
                                 
                              
                  
                        (7)
                     
                     
                        στην περίπτωση πτητικής λειτουργίας ΣμηΕΑ στην υποκατηγορία A2 ή A3, διασφαλίζει ότι όλα τα εμπλεκόμενα πρόσωπα που παρευρίσκονται στην περιοχή εκτέλεσης της πτητικής λειτουργίας έχουν ενημερωθεί για τους κινδύνους και έχουν συμφωνήσει ρητώς να συμμετέχουν.
                     
                  UAS.OPEN.060 Αρμοδιότητες του χειριστή εξ αποστάσεως
            
                        (1)
                     
                     
                        Προτού προβεί στην έναρξη πτητικής λειτουργίας ΣμηΕΑ, ο χειριστής εξ αποστάσεως:
                        
                                    α)
                                 
                                 
                                    διαθέτει την κατάλληλη επάρκεια στην υποκατηγορία των σκοπούμενων πτητικών λειτουργιών ΣμηΕΑ σύμφωνα με τα σημεία UAS.OPEN.020, UAS.OPEN.030 ή UAS.OPEN.040 ώστε να εκτελεί τα καθήκοντά του και, κατά τον χειρισμό του ΣμηΕΑ, φέρει αποδεικτικό επάρκειας, εκτός εάν χειρίζεται μη επανδρωμένο αεροσκάφος της παραγράφου 5 στοιχεία α), β) ή γ) του σημείου UAS.OPEN.020·
                                 
                              
                                    β)
                                 
                                 
                                    λαμβάνει σχετικές με τη σκοπούμενη πτητική λειτουργία ΣμηΕΑ επικαιροποιημένες πληροφορίες για τυχόν γεωγραφικές ζώνες που έχουν δημοσιοποιηθεί από το κράτος μέλος εκτέλεσης της πτητικής λειτουργίας σύμφωνα με το άρθρο 15·
                                 
                              
                                    γ)
                                 
                                 
                                    παρατηρεί προσεκτικά το περιβάλλον πτητικής λειτουργίας, ελέγχει εάν υπάρχουν εμπόδια και, εκτός εάν πρόκειται για πτητική λειτουργία στην υποκατηγορία Α1 με μη επανδρωμένο σκάφος της παραγράφου 5 στοιχεία α), β) ή γ) του σημείου UAS.OPEN.020, ελέγχει εάν είναι παρόντα τυχόν μη εμπλεκόμενα πρόσωπα·
                                 
                              
                                    δ)
                                 
                                 
                                    διασφαλίζει ότι το ΣμηΕΑ είναι σε κατάσταση να ολοκληρώσει με ασφάλεια τη σκοπούμενη πτήση και, κατά περίπτωση, ελέγχει εάν η άμεση εξ αποστάσεως ταυτοποίηση είναι ενεργή και επικαιροποιημένη·
                                 
                              
                                    ε)
                                 
                                 
                                    εάν το ΣμηΕΑ φέρει πρόσθετο ωφέλιμο φορτίο, εξακριβώνει ότι η μάζα του δεν υπερβαίνει τη MTOM που προβλέπει ο κατασκευαστής ή το όριο MTOM της κατηγορίας του.
                                 
                              
                  
                        (2)
                     
                     
                        Κατά τη διάρκεια της πτήσης, ο χειριστής εξ αποστάσεως:
                        
                                    α)
                                 
                                 
                                    δεν εκτελεί καθήκοντα υπό την επήρεια ψυχοτρόπων ουσιών ή οινοπνεύματος ή όταν δεν είναι σε θέση να εκτελέσει τα καθήκοντά του λόγω τραυματισμού, κόπωσης, φαρμακευτικής αγωγής, ασθένειας ή άλλων αιτιών·
                                 
                              
                                    β)
                                 
                                 
                                    διατηρεί το μη επανδρωμένο αεροσκάφος σε λειτουργία VLOS και διατηρεί τον πλήρη οπτικό έλεγχο του εναέριου χώρου γύρω από το μη επανδρωμένο αεροσκάφος ώστε να αποφεύγει κάθε κίνδυνο σύγκρουσης με οποιοδήποτε επανδρωμένο αεροσκάφος. Ο χειριστής εξ αποστάσεως διακόπτει την πτήση εάν η πτητική λειτουργία ενέχει κίνδυνο για άλλα αεροσκάφη, πρόσωπα, ζώα, περιουσιακά στοιχεία ή το περιβάλλον·
                                 
                              
                                    γ)
                                 
                                 
                                    συμμορφώνεται με τους επιχειρησιακούς περιορισμούς σε γεωγραφικές ζώνες καθοριζόμενες σύμφωνα με το άρθρο 15·
                                 
                              
                                    δ)
                                 
                                 
                                    έχει την ικανότητα να διατηρεί τον έλεγχο του μη επανδρωμένου αεροσκάφους, πλην της περίπτωσης απώλειας ζεύξης ή όταν χειρίζεται μη επανδρωμένο αεροσκάφος ελεύθερης πτήσης·
                                 
                              
                                    ε)
                                 
                                 
                                    χειρίζεται το ΣμηΕΑ σύμφωνα με τις οδηγίες του κατασκευαστή που παρέχονται από τον κατασκευαστή, περιλαμβανομένων τυχόν εφαρμοστέων περιορισμών·
                                 
                              
                                    στ)
                                 
                                 
                                    συμμορφώνεται με τις διαδικασίες του φορέα εκμετάλλευσης, εφόσον υπάρχουν·
                                 
                              
                                    ζ)
                                 
                                 
                                    κατά τον χειρισμό του ΣμηΕΑ τη νύκτα, φροντίζει να είναι ενεργοποιημένο στο μη επανδρωμένο αεροσκάφος ένα πράσινο φως που αναβοσβήνει·
                                 
                              
                  
                        (3)
                     
                     
                        Κατά τη διάρκεια της πτήσης, οι χειριστές εξ αποστάσεως και οι φορείς εκμετάλλευσης ΣμηΕΑ δεν εκτελούν πτητικές λειτουργίες πλησίον ή εντός περιοχών στις οποίες βρίσκεται σε εξέλιξη επιχείρηση αντιμετώπισης κατάστασης έκτακτης ανάγκης, εκτός εάν έχουν λάβει σχετική άδεια από τις αρμόδιες υπηρεσίες αντιμετώπισης καταστάσεων έκτακτης ανάγκης.
                     
                  
                        (4)
                     
                     
                        Για τους σκοπούς της παραγράφου 2 στοιχείο β), οι χειριστές εξ αποστάσεως επιτρέπεται να επικουρούνται από παρατηρητή μη επανδρωμένου αεροσκάφους. Σε αυτή την περίπτωση, μεταξύ του χειριστή εξ αποστάσεως και του παρατηρητή μη επανδρωμένου αεροσκάφους υπάρχει σαφής και αποτελεσματική επικοινωνία.
                     
                  UAS.OPEN.070 Διάρκεια και ισχύς της επιγραμμικής θεωρητικής επάρκειας χειριστή εξ αποστάσεως και των πιστοποιητικών επάρκειας χειριστή εξ αποστάσεως
            
                        (1)
                     
                     
                        Η επιγραμμική θεωρητική επάρκεια χειριστή εξ αποστάσεως, που προβλέπεται στην παράγραφο 4 στοιχείο β) του σημείου UAS.OPEN.020 και στην παράγραφο 3 του σημείου UAS.OPEN.040, και το πιστοποιητικό επάρκειας χειριστή εξ αποστάσεως, που απαιτείται βάσει της παραγράφου 2 του σημείου UAS.OPEN.030, ισχύουν για πέντε έτη.
                     
                  
                        (2)
                     
                     
                        Για την επανεπικύρωση της επιγραμμικής θεωρητικής επάρκειας του χειριστή εξ αποστάσεως και του πιστοποιητικού επάρκειας χειριστή εξ αποστάσεως απαιτείται, στη διάρκεια της περιόδου ισχύος του:
                        
                                    α)
                                 
                                 
                                    απόδειξη ικανοτήτων, αντιστοίχως, σύμφωνα με την παράγραφο 4 στοιχείο β) του σημείου UAS.OPEN.020 ή την παράγραφο 2 του σημείου UAS.OPEN.030· ή
                                 
                              
                                    β)
                                 
                                 
                                    ολοκλήρωση ανανεωτικής εκπαίδευσης στους θεματικούς τομείς θεωρητικών γνώσεων, αντιστοίχως, που καθορίζονται στην παράγραφο 4 στοιχείο β) του σημείου UAS.OPEN.020 ή στην παράγραφο 2 του σημείου UAS.OPEN.030 παρεχόμενης από την αρμόδια αρχή ή από οντότητα ορισθείσα από την αρμόδια αρχή.
                                 
                              
                  
                        (3)
                     
                     
                        Για την επανεπικύρωση της επιγραμμικής θεωρητικής επάρκειας του χειριστή εξ αποστάσεως ή του πιστοποιητικού επάρκειας χειριστή εξ αποστάσεως κατά τη λήξη του, ο χειριστής εξ αποστάσεως συμμορφώνεται με την παράγραφο 2 στοιχείο α).
                     
                  
               ΜΕΡΟΣ Β
            
            ΠΤΗΤΙΚΕΣ ΛΕΙΤΟΥΡΓΙΕΣ ΣμηΕΑ ΣΤΗΝ «ΕΙΔΙΚΗ» ΚΑΤΗΓΟΡΙΑ
            UAS.SPEC.010 Γενικές διατάξεις
            Ο φορέας εκμετάλλευσης ΣμηΕΑ υποβάλλει στην αρμόδια αρχή αξιολόγηση επιχειρησιακών κινδύνων για τη σκοπούμενη πτητική λειτουργία σύμφωνα με το άρθρο 11, ή υποβάλλει δήλωση όταν εφαρμόζεται το σημείο UAS.SPEC.020, εκτός εάν ο φορέας εκμετάλλευσης διαθέτει πιστοποιητικό φορέα εκμετάλλευσης ελαφρών ΣμηΕΑ (LUC) με τα κατάλληλα δικαιώματα, σύμφωνα με το μέρος Γ του παρόντος παραρτήματος. Ο φορέας εκμετάλλευσης ΣμηΕΑ αξιολογεί τακτικά την καταλληλότητα των ληφθέντων μέτρων μετριασμού και τα επικαιροποιεί όταν απαιτείται.
            UAS.SPEC.020 Δήλωση πτητικής λειτουργίας
            
                        (1)
                     
                     
                        Σύμφωνα με το άρθρο 5, ο φορέας εκμετάλλευσης ΣμηΕΑ δύναται να υποβάλει δήλωση συμμόρφωσης της πτητικής λειτουργίας με τυποποιημένο σενάριο κατά τα οριζόμενα στο προσάρτημα 1 του παρόντος παραρτήματος στην αρμόδια αρχή του κράτους μέλους καταχώρισης ως εναλλακτική επιλογή των σημείων UAS.SPEC.30 και UAS.SPEC.40 στην περίπτωση πτητικών λειτουργιών:
                        
                                    α)
                                 
                                 
                                    μη επανδρωμένου αεροσκάφους με:
                                    
                                                i)
                                             
                                             
                                                μέγιστη χαρακτηριστική διάσταση έως 3 μέτρα σε λειτουργία VLOS πάνω από ελεγχόμενο τμήμα εδάφους πλην της περίπτωσης υπέρπτησης συναθροίσεων προσώπων·
                                             
                                          
                                                ii)
                                             
                                             
                                                μέγιστη χαρακτηριστική διάσταση έως 1 μέτρο σε λειτουργία VLOS πλην της περίπτωσης υπέρπτησης συναθροίσεων προσώπων·
                                             
                                          
                                                iii)
                                             
                                             
                                                μέγιστη χαρακτηριστική διάσταση έως 1 μέτρο σε λειτουργία BVLOS πάνω από αραιοκατοικημένες περιοχές·
                                             
                                          
                                                iv)
                                             
                                             
                                                μέγιστη χαρακτηριστική διάσταση έως 3 μέτρα σε λειτουργία BVLOS πάνω από ελεγχόμενο τμήμα εδάφους.
                                             
                                          
                              
                                    β)
                                 
                                 
                                    οι οποίες εκτελούνται 120 μέτρα από το πλησιέστερο σημείο της επιφάνειας της γης, και:
                                    
                                                i)
                                             
                                             
                                                εντός μη ελεγχόμενου εναέριου χώρου (κατηγορίας F ή G), εκτός εάν προβλέπονται διαφορετικοί περιορισμοί από τα κράτη μέλη μέσω γεωγραφικών ζωνών ΣμηΕΑ σε περιοχές όπου η πιθανότητα συνάντησης επανδρωμένου αεροσκάφους δεν είναι μικρή· ή
                                             
                                          
                                                ii)
                                             
                                             
                                                εντός ελεγχόμενου εναέριου χώρου, σύμφωνα με τις δημοσιοποιημένες διαδικασίες για την περιοχή εκτέλεσης της πτητικής λειτουργίας, ούτως ώστε να διασφαλίζεται η χαμηλή πιθανότητα συνάντησης επανδρωμένου αεροσκάφους.
                                             
                                          
                              
                  
                        (2)
                     
                     
                        Η δήλωση που υποβάλλουν οι φορείς εκμετάλλευσης ΣμηΕΑ περιλαμβάνει:
                        
                                    α)
                                 
                                 
                                    διοικητικές πληροφορίες για τον φορέα εκμετάλλευσης ΣμηΕΑ·
                                 
                              
                                    β)
                                 
                                 
                                    δήλωση ότι η πτητική λειτουργία τηρεί την επιχειρησιακή απαίτηση της παραγράφου 1 και τυποποιημένο σενάριο κατά τα οριζόμενα στο προσάρτημα 1 του παραρτήματος·
                                 
                              
                                    γ)
                                 
                                 
                                    δέσμευση συμμόρφωσης του φορέα εκμετάλλευσης ΣμηΕΑ με τα συναφή μέτρα μετριασμού που απαιτούνται για την ασφάλεια της πτητικής λειτουργίας, περιλαμβανομένων των σχετικών οδηγιών για την πτητική λειτουργία, τον σχεδιασμό του μη επανδρωμένου αεροσκάφους και την επάρκεια των εμπλεκόμενων μελών του προσωπικού·
                                 
                              
                                    δ)
                                 
                                 
                                    βεβαίωση από τον φορέα εκμετάλλευσης ΣμηΕΑ ότι θα υπάρχει κατάλληλη ασφαλιστική κάλυψη για κάθε πτήση που πραγματοποιείται στο πλαίσιο της δήλωσης, εφόσον απαιτείται από το ενωσιακό ή το εθνικό δίκαιο.
                                 
                              
                  
                        (3)
                     
                     
                        Μόλις η αρμόδια αρχή λάβει τη δήλωση, την ελέγχει προκειμένου να εξακριβώσει εάν περιλαμβάνει όλα τα στοιχεία που απαριθμούνται στην παράγραφο 2 και παρέχει αμελλητί στον φορέα εκμετάλλευσης ΣμηΕΑ βεβαίωση παραλαβής και πληρότητας.
                     
                  
                        (4)
                     
                     
                        Αφού λάβει την βεβαίωση παραλαβής και πληρότητας, ο φορέας εκμετάλλευσης ΣμηΕΑ δικαιούται να προβεί στην έναρξη της πτητικής λειτουργίας.
                     
                  
                        (5)
                     
                     
                        Οι φορείς εκμετάλλευσης ΣμηΕΑ κοινοποιούν αμελλητί στην αρμόδια αρχή τυχόν αλλαγή των πληροφοριών που περιέχονται στη δήλωση πτητικής λειτουργίας την οποία υπέβαλαν.
                     
                  
                        (6)
                     
                     
                        Οι φορείς εκμετάλλευσης ΣμηΕΑ που διαθέτουν πιστοποιητικό LUC με κατάλληλα δικαιώματα, σύμφωνα με το μέρος Γ του παρόντος παραρτήματος, δεν υποχρεούνται να υποβάλλουν τη δήλωση.
                     
                  UAS.SPEC.030 Αίτηση για άδεια πτητικής λειτουργίας
            
                        (1)
                     
                     
                        Προτού προβεί στην έναρξη πτητικής λειτουργίας ΣμηΕΑ στην «ειδική» κατηγορία, ο φορέας εκμετάλλευσης ΣμηΕΑ λαμβάνει άδεια πτητικής λειτουργίας από την εθνική αρμόδια αρχή του κράτους μέλους καταχώρισης, εκτός εάν:
                        
                                    α)
                                 
                                 
                                    εφαρμόζεται το σημείο UAS.SPEC.020· ή
                                 
                              
                                    β)
                                 
                                 
                                    ο φορέας εκμετάλλευσης ΣμηΕΑ διαθέτει πιστοποιητικό LUC με τα κατάλληλα δικαιώματα, σύμφωνα με το μέρος Γ του παρόντος παραρτήματος.
                                 
                              
                  
                        (2)
                     
                     
                        Ο φορέας εκμετάλλευσης ΣμηΕΑ υποβάλλει αίτηση για επικαιροποιημένη άδεια πτητικής λειτουργίας εάν έχουν επέλθει σημαντικές αλλαγές στην πτητική λειτουργία ή στα μέτρα μετριασμού που απαριθμούνται στην άδεια πτητικής λειτουργίας.
                     
                  
                        (3)
                     
                     
                        Η αίτηση για άδεια πτητικής λειτουργίας βασίζεται στην αξιολόγηση κινδύνων που αναφέρεται στο άρθρο 11 και περιλαμβάνει επιπλέον τις ακόλουθες πληροφορίες:
                        
                                    α)
                                 
                                 
                                    τον αριθμό μητρώου του φορέα εκμετάλλευσης ΣμηΕΑ·
                                 
                              
                                    β)
                                 
                                 
                                    το όνομα του υπόλογου διευθυντή ή το όνομα του φορέα εκμετάλλευσης ΣμηΕΑ στην περίπτωση φυσικού προσώπου·
                                 
                              
                                    γ)
                                 
                                 
                                    την αξιολόγηση επιχειρησιακών κινδύνων·
                                 
                              
                                    δ)
                                 
                                 
                                    τον κατάλογο μέτρων μετριασμού που προτείνει ο φορέας εκμετάλλευσης ΣμηΕΑ, με επαρκείς πληροφορίες για την αρμόδια αρχή προκειμένου να αξιολογήσει την καταλληλότητα των μέσων μετριασμού για την αντιμετώπιση των κινδύνων·
                                 
                              
                                    ε)
                                 
                                 
                                    εγχειρίδιο πτητικής λειτουργίας εφόσον το απαιτεί ο κίνδυνος και η πολυπλοκότητα της πτητικής λειτουργίας·
                                 
                              
                                    στ)
                                 
                                 
                                    βεβαίωση ότι θα υπάρχει κατάλληλη ασφαλιστική κάλυψη κατά την έναρξη των πτητικών λειτουργιών ΣμηΕΑ, εφόσον απαιτείται από το ενωσιακό ή το εθνικό δίκαιο.
                                 
                              
                  UAS.SPEC.040 Έκδοση άδειας πτητικής λειτουργίας
            
                        (1)
                     
                     
                        Όταν λαμβάνει αίτηση σύμφωνα με το σημείο UAS.SPEC.030, η αρμόδια αρχή εκδίδει αμελλητί άδεια πτητικής λειτουργίας σύμφωνα με το άρθρο 12 εφόσον συμπεραίνει ότι η πτητική λειτουργία πληροί τους ακόλουθους όρους:
                        
                                    α)
                                 
                                 
                                    παρέχονται όλες οι πληροφορίες σύμφωνα με την παράγραφο 3 του σημείου UAS.SPEC.030·
                                 
                              
                                    β)
                                 
                                 
                                    εφαρμόζεται διαδικασία συντονισμού με τον σχετικό πάροχο υπηρεσιών εναέριου χώρου, αν ολόκληρη η πτητική λειτουργία ή μέρος αυτής πρόκειται να διεξαχθεί σε ελεγχόμενο εναέριο χώρο.
                                 
                              
                  
                        (2)
                     
                     
                        Η αρμόδια αρχή προσδιορίζει στην άδεια πτητικής λειτουργίας το ακριβές πεδίο εφαρμογής της άδειας σύμφωνα με το άρθρο 12.
                     
                  UAS.SPEC.050 Αρμοδιότητες του φορέα εκμετάλλευσης ΣμηΕΑ
            
                        (1)
                     
                     
                        Ο φορέας εκμετάλλευσης ΣμηΕΑ συμμορφώνεται με όλες τις ακόλουθες απαιτήσεις:
                        
                                    α)
                                 
                                 
                                    θεσπίζει διαδικασίες και περιορισμούς προσαρμοσμένες/-ους στον τύπο της σκοπούμενης πτητικής λειτουργίας και τον συνεπαγόμενο κίνδυνο όπως, μεταξύ άλλων, οι εξής:
                                    
                                                i)
                                             
                                             
                                                επιχειρησιακές διαδικασίες που διαφυλάσσουν την ασφάλεια των πτητικών λειτουργιών·
                                             
                                          
                                                ii)
                                             
                                             
                                                διαδικασίες που διασφαλίζουν τη συμμόρφωση της σκοπούμενης πτητικής λειτουργίας με τις απαιτήσεις ασφάλειας που εφαρμόζονται στην περιοχή εκτέλεσης των πτητικών λειτουργιών·
                                             
                                          
                                                iii)
                                             
                                             
                                                μέτρα προστασίας από έκνομες ενέργειες και από μη εξουσιοδοτημένη πρόσβαση·
                                             
                                          
                                                iv)
                                             
                                             
                                                διαδικασίες που διασφαλίζουν ότι όλες οι πτητικές λειτουργίες τηρούν τον κανονισμό (ΕΕ) 2016/679 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών. Συγκεκριμένα, εκπονεί εκτίμηση αντικτύπου σχετικά με την προστασία των δεδομένων, όταν απαιτείται από την εθνική αρχή για την προστασία των δεδομένων κατ’ εφαρμογή του άρθρου 35 του κανονισμού (ΕΕ) 2016/679·
                                             
                                          
                                                v)
                                             
                                             
                                                κατευθυντήριες γραμμές για τους χειριστές εξ αποστάσεως του με αντικείμενο τον σχεδιασμό των πτητικών λειτουργιών ΣμηΕΑ κατά τρόπο που ελαχιστοποιεί τις οχλήσεις, όπως, μεταξύ άλλων, τις οχλήσεις που προκαλούνται από θόρυβο και λοιπές εκπομπές, σε πρόσωπα και ζώα.
                                             
                                          
                              
                                    β)
                                 
                                 
                                    ορίζει έναν χειριστή εξ αποστάσεως για κάθε πτήση ή, στην περίπτωση αυτόνομων πτητικών λειτουργιών, διασφαλίζει, κατά τη διάρκεια όλων των φάσεων της πτήσης, την ορθή κατανομή αρμοδιοτήτων και καθηκόντων, ιδίως εκείνων που ορίζονται στις παραγράφους 2 και 3 του σημείου UAS.SPEC.060, σύμφωνα με τις διαδικασίες που προβλέπονται στο στοιχείο α)·
                                 
                              
                                    γ)
                                 
                                 
                                    εξασφαλίζει ότι όλες οι πτητικές λειτουργίες χρησιμοποιούν αποτελεσματικά και υποστηρίζουν την αποδοτική χρήση του ραδιοφάσματος ώστε να αποφεύγονται οι επιβλαβείς παρεμβολές·
                                 
                              
                                    δ)
                                 
                                 
                                    διασφαλίζει ότι προτού προβούν στη διεξαγωγή πτητικών λειτουργιών, οι χειριστές εξ αποστάσεως συμμορφώνονται με όλους τους ακόλουθους όρους:
                                    
                                                i)
                                             
                                             
                                                διαθέτουν την επάρκεια να εκτελούν τα καθήκοντά τους σύμφωνα με την εφαρμοστέα εκπαίδευση που προσδιορίζεται στην άδεια πτητικής λειτουργίας ή, εάν εφαρμόζεται το σημείο UAS.SPEC.020, στους όρους και τους περιορισμούς που καθορίζονται στο κατάλληλο τυποποιημένο σενάριο που απαριθμείται στο προσάρτημα 1 ή κατά τα οριζόμενα στο πιστοποιητικό LUC·
                                             
                                          
                                                ii)
                                             
                                             
                                                παρακολουθούν εκπαίδευση χειριστή εξ αποστάσεως η οποία βασίζεται σε ικανότητες και περιλαμβάνει τις ικανότητες που προβλέπονται στο άρθρο 8 παράγραφος 2·
                                             
                                          
                                                iii)
                                             
                                             
                                                παρακολουθούν εκπαίδευση χειριστή εξ αποστάσεως η οποία, κατά τα οριζόμενα στην άδεια πτητικής λειτουργίας, για πτητικές λειτουργίες που απαιτούν την εν λόγω άδεια, παρέχεται σε συνεργασία με οντότητα ορισθείσα από την αρμόδια αρχή·
                                             
                                          
                                                iv)
                                             
                                             
                                                παρακολουθούν εκπαίδευση χειριστή εξ αποστάσεως για πτητικές λειτουργίες στο πλαίσιο δήλωσης οι οποίες διεξάγονται σύμφωνα με τα μέτρα μετριασμού καθοριζόμενα στο τυποποιημένο σενάριο·
                                             
                                          
                                                v)
                                             
                                             
                                                έχουν ενημερωθεί για το εγχειρίδιο πτητικής λειτουργίας του φορέα εκμετάλλευσης ΣμηΕΑ, εάν αυτό απαιτείται από την αξιολόγηση κινδύνων, καθώς και για τις προβλεπόμενες διαδικασίες του στοιχείου α)·
                                             
                                          
                                                vi)
                                             
                                             
                                                λαμβάνουν σχετικές με τη σκοπούμενη πτητική λειτουργία επικαιροποιημένες πληροφορίες για τυχόν γεωγραφικές ζώνες καθοριζόμενες σύμφωνα με το άρθρο 15·
                                             
                                          
                              
                                    ε)
                                 
                                 
                                    διασφαλίζει ότι τα μέλη του προσωπικού που είναι υπεύθυνα για καθήκοντα κρίσιμα για την πτητική λειτουργία ΣμηΕΑ, πλην του ίδιου του χειριστή εξ αποστάσεως, συμμορφώνονται με όλους τους ακόλουθους όρους:
                                    
                                                i)
                                             
                                             
                                                έχουν ολοκληρώσει το πρόγραμμα πρακτικής εκπαίδευσης το οποίο έχει εκπονηθεί από τον φορέα εκμετάλλευσης·
                                             
                                          
                                                ii)
                                             
                                             
                                                έχουν ενημερωθεί για το εγχειρίδιο πτητικής λειτουργίας του φορέα εκμετάλλευσης ΣμηΕΑ, εάν αυτό απαιτείται από την αξιολόγηση κινδύνων, καθώς και για τις προβλεπόμενες διαδικασίες του στοιχείου α)·
                                             
                                          
                                                iii)
                                             
                                             
                                                έχουν λάβει σχετικές με τη σκοπούμενη πτητική λειτουργία επικαιροποιημένες πληροφορίες για τυχόν γεωγραφικές ζώνες καθοριζόμενες σύμφωνα με το άρθρο 15·
                                             
                                          
                              
                                    στ)
                                 
                                 
                                    εκτελεί κάθε πτητική λειτουργία σύμφωνα με τους περιορισμούς, τους όρους και τα μέτρα μετριασμού που καθορίζονται στη δήλωση ή προσδιορίζονται στην άδεια πτητικής λειτουργίας·
                                 
                              
                                    ζ)
                                 
                                 
                                    διατηρεί επικαιροποιημένο αρχείο:
                                    
                                                i)
                                             
                                             
                                                όλων των σχετικών προσόντων και των σειρών εκπαιδευτικών μαθημάτων που έχει ολοκληρώσει ο χειριστής εξ αποστάσεως και τα άλλα μέλη του προσωπικού που είναι επιφορτισμένα με καθήκοντα απαραίτητα για την πτητική λειτουργία του ΣμηΕΑ καθώς και το προσωπικό συντήρησης, για τουλάχιστον 3 έτη αφότου τα εν λόγω πρόσωπα έχουν σταματήσει να εργάζονται για τον οργανισμό ή έχουν αλλάξει θέση στον οργανισμό·
                                             
                                          
                                                ii)
                                             
                                             
                                                των δραστηριοτήτων συντήρησης που διεξάγονται επί του ΣμηΕΑ για τουλάχιστον 3 έτη·
                                             
                                          
                                                iii)
                                             
                                             
                                                των πληροφοριών σχετικά με τις πτητικές λειτουργίες του ΣμηΕΑ, περιλαμβανομένων τυχόν τεχνικών ή επιχειρησιακών συμβάντων και άλλων δεδομένων, όπως απαιτείται βάσει της δήλωσης ή της άδειας πτητικής λειτουργίας για τουλάχιστον 3 έτη·
                                             
                                          
                              
                                    η)
                                 
                                 
                                    χρησιμοποιεί ΣμηΕΑ τα οποία, κατ’ ελάχιστον, σχεδιάζονται κατά τρόπο ώστε πιθανή αστοχία να μην έχει ως αποτέλεσμα το ΣμηΕΑ να ίπταται εκτός του όγκου εναέριου χώρου εκτέλεσης της πτητικής λειτουργίας ή να προκαλέσει θάνατο. Επιπλέον, οι διεπαφές ανθρώπου-μηχανής είναι τέτοιες ώστε να ελαχιστοποιούν τον κίνδυνο σφάλματος χειριστή και δεν προκαλούν δυσανάλογη κόπωση·
                                 
                              
                                    θ)
                                 
                                 
                                    διατηρεί το ΣμηΕΑ σε κατάλληλη κατάσταση για ασφαλή πτητική λειτουργία με τους εξής τρόπους:
                                    
                                                i)
                                             
                                             
                                                κατ’ ελάχιστον, καθορίζοντας οδηγίες συντήρησης και απασχολώντας προσωπικό συντήρησης με κατάλληλη εκπαίδευση και εξειδίκευση· και
                                             
                                          
                                                ii)
                                             
                                             
                                                μεριμνώντας για τη συμμόρφωση με το σημείο UAS.SPEC.100, εάν απαιτείται·
                                             
                                          
                                                iii)
                                             
                                             
                                                χρησιμοποιώντας μη επανδρωμένο αεροσκάφος σχεδιασμένο να ελαχιστοποιεί τον θόρυβο και τις λοιπές εκπομπές, λαμβάνοντας υπόψη τον τύπο των σκοπούμενων πτητικών λειτουργιών και τις γεωγραφικές περιοχές όπου ο θόρυβος και οι λοιπές εκπομπές προκαλούν οχλήσεις.
                                             
                                          
                              
                                    ι)
                                 
                                 
                                    καταρτίζει και διατηρεί επικαιροποιημένο κατάλογο των ορισθέντων χειριστών εξ αποστάσεως για κάθε πτήση·
                                 
                              
                                    ια)
                                 
                                 
                                    καταρτίζει και διατηρεί επικαιροποιημένο κατάλογο του προσωπικού συντήρησης που απασχολεί ο φορέας εκμετάλλευσης για τη διεξαγωγή των δραστηριοτήτων συντήρησης· και
                                 
                              
                                    ιβ)
                                 
                                 
                                    διασφαλίζει ότι κάθε μεμονωμένο μη επανδρωμένο αεροσκάφος:
                                    
                                                i)
                                             
                                             
                                                διαθέτει τουλάχιστον ένα πράσινο φως που αναβοσβήνει, ούτως ώστε να το μη επανδρωμένο αεροσκάφος είναι διακριτό τη νύχτα, και
                                             
                                          
                                                ii)
                                             
                                             
                                                ενεργό και επικαιροποιημένο σύστημα εξ αποστάσεως ταυτοποίησης.
                                             
                                          
                              
                  UAS.SPEC.060 Αρμοδιότητες του χειριστή εξ αποστάσεως
            
                        (1)
                     
                     
                        Ο χειριστής εξ αποστάσεως:
                        
                                    α)
                                 
                                 
                                    δεν εκτελεί καθήκοντα υπό την επήρεια ψυχοτρόπων ουσιών ή οινοπνεύματος ή όταν δεν είναι σε θέση να εκτελέσει τα καθήκοντά του λόγω τραυματισμού, κόπωσης, φαρμακευτικής αγωγής, ασθένειας ή άλλων αιτιών·
                                 
                              
                                    β)
                                 
                                 
                                    διαθέτει την κατάλληλη επάρκεια χειριστή εξ αποστάσεως κατά τα οριζόμενα στην άδεια πτητικής λειτουργίας, στο τυποποιημένο σενάριο που ορίζεται στο προσάρτημα 1 ή κατά τα οριζόμενα στο πιστοποιητικό LUC, και, κατά τον χειρισμό του ΣμηΕΑ, φέρει αποδεικτικό επάρκειας.
                                 
                              
                                    γ)
                                 
                                 
                                    είναι εξοικειωμένος με τις οδηγίες του κατασκευαστή που παρέχονται από τον κατασκευαστή του ΣμηΕΑ.
                                 
                              
                  
                        (2)
                     
                     
                        Προτού προβεί στην έναρξη πτητικής λειτουργίας ΣμηΕΑ, ο χειριστής εξ αποστάσεως συμμορφώνεται με όλες τις ακόλουθες απαιτήσεις:
                        
                                    α)
                                 
                                 
                                    λαμβάνει σχετικές με τη σκοπούμενη πτητική λειτουργία επικαιροποιημένες πληροφορίες για τυχόν γεωγραφικές ζώνες καθοριζόμενες σύμφωνα με το άρθρο 15·
                                 
                              
                                    β)
                                 
                                 
                                    διασφαλίζει ότι το επιχειρησιακό περιβάλλον είναι συμβατό με τους επιτρεπόμενους ή δηλωθέντες περιορισμούς και όρους·
                                 
                              
                                    γ)
                                 
                                 
                                    διασφαλίζει ότι το ΣμηΕΑ είναι σε ασφαλή κατάσταση για να ολοκληρώσει με ασφάλεια τη σκοπούμενη πτήση και, κατά περίπτωση, ελέγχει εάν η άμεση εξ αποστάσεως ταυτοποίηση είναι ενεργή και επικαιροποιημένη·
                                 
                              
                                    δ)
                                 
                                 
                                    διασφαλίζει ότι οι πληροφορίες σχετικά με την πτητική λειτουργία έχουν καταστεί διαθέσιμες στην αρμόδια μονάδα υπηρεσιών εναέριας κυκλοφορίας (ATS), σε άλλους χρήστες του εναέριου χώρου και σε ενδιαφερόμενα μέρη, όπως απαιτείται από την άδεια πτητικής λειτουργίας ή τους όρους που έχει δημοσιοποιήσει το κράτος μέλος για τη γεωγραφική ζώνη πτητικής λειτουργίας σύμφωνα με το άρθρο 15.
                                 
                              
                  
                        (3)
                     
                     
                        Κατά τη διάρκεια της πτήσης, ο χειριστής εξ αποστάσεως:
                        
                                    α)
                                 
                                 
                                    συμμορφώνεται με τους επιτρεπόμενους ή δηλωθέντες περιορισμούς και όρους·
                                 
                              
                                    β)
                                 
                                 
                                    αποφεύγει κάθε κίνδυνο σύγκρουσης με οποιοδήποτε επανδρωμένο αεροσκάφος και διακόπτει την πτήση όταν η συνέχισή της ενδέχεται να θέσει σε κίνδυνο άλλα αεροσκάφη, πρόσωπα, ζώα, περιουσιακά στοιχεία ή το περιβάλλον·
                                 
                              
                                    γ)
                                 
                                 
                                    συμμορφώνεται με τους επιχειρησιακούς περιορισμούς σε γεωγραφικές ζώνες καθοριζόμενες σύμφωνα με το άρθρο 15·
                                 
                              
                                    δ)
                                 
                                 
                                    συμμορφώνεται με τις διαδικασίες του φορέα εκμετάλλευσης·
                                 
                              
                                    ε)
                                 
                                 
                                    δεν εκτελεί πτητικές λειτουργίες πλησίον ή εντός περιοχών στις οποίες βρίσκεται σε εξέλιξη επιχείρηση αντιμετώπισης κατάστασης έκτακτης ανάγκης, εκτός εάν έχει λάβει σχετική άδεια από τις αρμόδιες υπηρεσίες αντιμετώπισης καταστάσεων έκτακτης ανάγκης.
                                 
                              
                  UAS.SPEC.070 Δυνατότητα μεταβίβασης άδειας πτητικής λειτουργίας
            Η άδεια πτητικής λειτουργίας δεν μεταβιβάζεται.
            UAS.SPEC.080 Διάρκεια και ισχύς άδειας πτητικής λειτουργίας
            
                     
                        (1)
                     
                     
                        Η αρμόδια αρχή προσδιορίζει τη διάρκεια της άδειας πτητικής στην ίδια την άδεια.
                     
                  
                     
                        (2)
                     
                     
                        Ανεξαρτήτως της παραγράφου 1, η άδεια πτητικής λειτουργίας παραμένει σε ισχύ για όσο διάστημα ο φορέας εκμετάλλευσης ΣμηΕΑ εξακολουθεί να συμμορφώνεται με τις συναφείς απαιτήσεις του παρόντος κανονισμού και με τους όρους που καθορίζονται στην άδεια πτητικής λειτουργίας.
                     
                  
                     
                        (3)
                     
                     
                        Σε περίπτωση ανάκλησης ή επιστροφής της άδειας πτητικής λειτουργίας, ο φορέας εκμετάλλευσης ΣμηΕΑ υποβάλλει αμελλητί στην αρμόδια αρχή σχετική βεβαίωση σε ψηφιακή μορφή.
                     
                  UAS.SPEC.085 Διάρκεια και ισχύς δήλωσης πτητικής λειτουργίας:
            Η δήλωση πτητικής λειτουργίας έχει περιορισμένη διάρκεια 2 ετών. Η δήλωση παύει να θεωρείται πλήρης κατά την έννοια της παραγράφου 4 του σημείου UAS.SPEC.020 εάν:
            
                        (1)
                     
                     
                        κατά την επιτήρηση του χειριστή ΣμηΕΑ, η αρμόδια αρχή διαπίστωσε ότι η πτητική λειτουργία του ΣμηΕΑ δεν διεξάγεται σύμφωνα με τη δήλωση πτητικής λειτουργίας·
                     
                  
                        (2)
                     
                     
                        οι συνθήκες της πτητικής λειτουργίας του ΣμηΕΑ έχουν αλλάξει σε βαθμό που η δήλωση πτητικής λειτουργίας δεν συμμορφώνεται πλέον με τις εφαρμοστέες απαιτήσεις του παρόντος κανονισμού·
                     
                  
                        (3)
                     
                     
                        δεν χορηγείται πρόσβαση στην αρμόδια αρχή σύμφωνα με το σημείο UAS.SPEC.090.
                     
                  UAS.SPEC.090 Πρόσβαση
            Προκειμένου να αποδείξει τη συμμόρφωσή του με τον παρόντα κανονισμό, ο φορέας εκμετάλλευσης ΣμηΕΑ χορηγεί σε κάθε δεόντως εξουσιοδοτημένο από την αρμόδια αρχή πρόσωπο πρόσβαση σε όλες τις εγκαταστάσεις, τα ΣμηΕΑ, τα έγγραφα, τα αρχεία, τα δεδομένα, τις διαδικασίες ή σε κάθε άλλο υλικό σχετικό με τη δραστηριότητά του, που υπάγεται σε άδεια πτητικής λειτουργίας ή δήλωση πτητικής λειτουργίας, ανεξάρτητα από το κατά πόσον η δραστηριότητά του έχει ανατεθεί με εργολαβία ή υπεργολαβία σε άλλον φορέα.
            UAS.SPEC.100 Χρήση πιστοποιημένου εξοπλισμού και πιστοποιημένου μη επανδρωμένου αεροσκάφους
            
                     
                        (1)
                     
                     
                        Εάν η πτητική λειτουργία ΣμηΕΑ χρησιμοποιεί μη επανδρωμένο αεροσκάφος για το οποίο έχει εκδοθεί πιστοποιητικό αξιοπλοΐας ή περιορισμένο πιστοποιητικό αξιοπλοΐας, ή χρησιμοποιεί πιστοποιημένο εξοπλισμό, ο φορέας εκμετάλλευσης ΣμηΕΑ καταγράφει τον χρόνο λειτουργίας ή υπηρεσίας είτε σύμφωνα με τις εφαρμοστέες οδηγίες και διαδικασίες για τον πιστοποιημένο εξοπλισμό, είτε σύμφωνα με την έγκριση ή άδεια του φορέα.
                     
                  
                     
                        (2)
                     
                     
                        Ο φορέας εκμετάλλευσης ΣμηΕΑ ακολουθεί τις οδηγίες που αναφέρονται στο πιστοποιητικό μη επανδρωμένου αεροσκάφους ή στο πιστοποιητικό εξοπλισμού, και συμμορφώνεται επιπλέον με τυχόν οδηγίες αξιοπλοΐας ή επιχειρησιακές οδηγίες που εκδίδει ο Οργανισμός.
                     
                  
               ΜΕΡΟΣ Γ
            
            ΠΙΣΤΟΠΟΙΗΤΙΚΟ ΦΟΡΕΑ ΕΚΜΕΤΑΛΛΕΥΣΗΣ ΕΛΑΦΡΩΝ ΣμηΕΑ (LUC)
            UAS.LUC.010 Γενικές απαιτήσεις για την έκδοση πιστοποιητικού LUC
            
                     
                        (1)
                     
                     
                        Σύμφωνα με το παρόν μέρος, αίτηση για έκδοση πιστοποιητικού LUC επιτρέπεται να υποβάλλουν τα νομικά πρόσωπα.
                     
                  
                     
                        (2)
                     
                     
                        Αιτήσεις για έκδοση πιστοποιητικού LUC ή τροποποίηση υφιστάμενου πιστοποιητικού LUC υποβάλλονται στην αρμόδια αρχή και περιλαμβάνουν όλες τις ακόλουθες πληροφορίες:
                        
                                    α)
                                 
                                 
                                    περιγραφή του συστήματος διαχείρισης του φορέα εκμετάλλευσης ΣμηΕΑ, περιλαμβανομένων της οργανωτικής δομής και του συστήματος διαχείρισης ασφάλειας του φορέα·
                                 
                              
                                    β)
                                 
                                 
                                    τα ονόματα των αρμόδιων μελών προσωπικού του φορέα εκμετάλλευσης ΣμηΕΑ, περιλαμβανομένου του αρμόδιου για την αδειοδότηση πτητικών λειτουργιών με ΣμηΕΑ προσώπου·
                                 
                              
                                    γ)
                                 
                                 
                                    δήλωση ότι ο αιτών έχει ελέγξει όλα τα έγγραφα που υπέβαλε στην αρμόδια αρχή και έχει διαπιστώσει ότι αυτά τηρούν τις εφαρμοστέες απαιτήσεις.
                                 
                              
                  
                     
                        (3)
                     
                     
                        Αν τηρούνται οι απαιτήσεις του παρόντος μέρους, επιτρέπεται να χορηγούνται τα δικαιώματα σε κάτοχο πιστοποιητικού LUC, σύμφωνα με το σημείο UAS.LUC.060.
                     
                  UAS.LUC.020 Αρμοδιότητες του κατόχου πιστοποιητικού LUC
            Ο κάτοχος πιστοποιητικού LUC:
            
                        (1)
                     
                     
                        συμμορφώνεται με τις απαιτήσεις των σημείων UAS.SPEC.050 και UAS.SPEC.060·
                     
                  
                        (2)
                     
                     
                        συμμορφώνεται με το πεδίο εφαρμογής και τα δικαιώματα που καθορίζονται στους όρους έγκρισης·
                     
                  
                        (3)
                     
                     
                        θεσπίζει και τηρεί σύστημα άσκησης επιχειρησιακού ελέγχου όλων των πτητικών λειτουργιών που διεξάγονται σύμφωνα με τους όρους του πιστοποιητικού LUC που διαθέτει·
                     
                  
                        (4)
                     
                     
                        εκπονεί αξιολόγηση επιχειρησιακών κινδύνων της σκοπούμενης πτητικής λειτουργίας σύμφωνα με το άρθρο 11, εκτός εάν διεξάγει πτητική λειτουργία για την οποία αρκεί δήλωση πτητικής λειτουργίας σύμφωνα με το σημείο UAS.SPEC.020·
                     
                  
                        (5)
                     
                     
                        τηρεί αρχεία των ακόλουθων στοιχείων κατά τρόπο ώστε να διασφαλίζεται η προστασία από ζημιά, αλλοίωση και κλοπή για περίοδο τουλάχιστον 3 ετών για πτητικές λειτουργίες που διεξάγονται με τη χρήση των δικαιωμάτων που αναφέρονται στο σημείο UAS.LUC.060:
                        
                                    α)
                                 
                                 
                                    της αξιολόγησης επιχειρησιακών κινδύνων, όταν απαιτείται σύμφωνα με την παράγραφο 4, και των δικαιολογητικών εγγράφων που τη συνοδεύουν·
                                 
                              
                                    β)
                                 
                                 
                                    των ληφθέντων μέτρων μετριασμού· και
                                 
                              
                                    γ)
                                 
                                 
                                    των προσόντων και της πείρας των μελών του προσωπικού που συμμετέχουν στην πτητική λειτουργία ΣμηΕΑ, την παρακολούθηση της συμμόρφωσης και τη διαχείριση ασφάλειας·
                                 
                              
                  
                        (6)
                     
                     
                        τηρεί τα αρχεία προσωπικού που αναφέρονται στην παράγραφο 5 στοιχείο γ) για όσο διάστημα το μέλος του προσωπικού εργάζεται για τον φορέα και τα φυλάσσει έως 3 έτη μετά την αποχώρηση του μέλους του προσωπικού από τον φορέα.
                     
                  UAS.LUC.030 Σύστημα διαχείρισης ασφάλειας
            
                     
                        (1)
                     
                     
                        Ο φορέας εκμετάλλευσης ΣμηΕΑ που υποβάλλει αίτηση για πιστοποιητικό LUC θεσπίζει, εφαρμόζει και τηρεί σύστημα διαχείρισης ασφάλειας αντίστοιχο του μεγέθους του φορέα, καθώς και της φύσης και της πολυπλοκότητας των δραστηριοτήτων του, λαμβανομένων υπόψη των διαφόρων κινδύνων και των αντίστοιχων διακινδυνεύσεων που ενέχουν εγγενώς οι εν λόγω δραστηριότητες.
                     
                  
                     
                        (2)
                     
                     
                        Ο φορέας εκμετάλλευσης ΣμηΕΑ συμμορφώνεται με όλες τις ακόλουθες απαιτήσεις:
                        
                                    α)
                                 
                                 
                                    ορίζει υπόλογο διευθυντή με εξουσία να διασφαλίζει ότι όλες οι δραστηριότητες εντός του φορέα εκτελούνται σύμφωνα με τα εφαρμοστέα πρότυπα και ότι ο φορέας συμμορφώνεται διαρκώς με τις απαιτήσεις του συστήματος διαχείρισης και τις διαδικασίες που προβλέπονται στο εγχειρίδιο LUC που αναφέρεται στο σημείο UAS.LUC.040·
                                 
                              
                                    β)
                                 
                                 
                                    ορίζει σαφή όρια αρμοδιότητας και λογοδοσίας σε ολόκληρο τον φορέα·
                                 
                              
                                    γ)
                                 
                                 
                                    θεσπίζει και τηρεί πολιτική ασφάλειας και συναφείς αντίστοιχους στόχους ασφάλειας·
                                 
                              
                                    δ)
                                 
                                 
                                    διορίζει βασικό προσωπικό ασφάλειας για την υλοποίηση της πολιτικής ασφάλειας·
                                 
                              
                                    ε)
                                 
                                 
                                    θεσπίζει και τηρεί διαδικασία διαχείρισης διακινδύνευσης της ασφάλειας, περιλαμβανομένου του εντοπισμού κινδύνων για την ασφάλεια που σχετίζονται με τις δραστηριότητες του φορέα εκμετάλλευσης ΣμηΕΑ, καθώς και διαδικασία αξιολόγησης και διαχείρισης των σχετικών κινδύνων, μεταξύ άλλων, με τη λήψη μέτρων για τον μετριασμό των εν λόγω κινδύνων και τον έλεγχο της αποτελεσματικότητας αυτών των μέτρων·
                                 
                              
                                    στ)
                                 
                                 
                                    προάγει την ασφάλεια εντός του φορέα με τους ακόλουθους τρόπους:
                                    
                                                i)
                                             
                                             
                                                κατάρτιση και εκπαίδευση·
                                             
                                          
                                                ii)
                                             
                                             
                                                επικοινωνία·
                                             
                                          
                              
                                    ζ)
                                 
                                 
                                    τεκμηριώνει όλες τις βασικές διαδικασίες του συστήματος διαχείρισης ασφάλειας οι οποίες έχουν ως στόχο την ενημέρωση των μελών του προσωπικού σχετικά με τις αρμοδιότητές τους και τη διαδικασία τροποποίησης της εν λόγω τεκμηρίωσης. Στις βασικές διαδικασίες περιλαμβάνονται:
                                    
                                                i)
                                             
                                             
                                                υποβολή εκθέσεων για την ασφάλεια και εσωτερικές έρευνες·
                                             
                                          
                                                ii)
                                             
                                             
                                                επιχειρησιακός έλεγχος·
                                             
                                          
                                                iii)
                                             
                                             
                                                επικοινωνία για θέματα ασφάλειας·
                                             
                                          
                                                iv)
                                             
                                             
                                                εκπαίδευση και προαγωγή της ασφάλειας·
                                             
                                          
                                                v)
                                             
                                             
                                                παρακολούθηση της συμμόρφωσης·
                                             
                                          
                                                vi)
                                             
                                             
                                                διαχείριση διακινδύνευσης της ασφάλειας·
                                             
                                          
                                                vii)
                                             
                                             
                                                διαχείριση τροποποιήσεων·
                                             
                                          
                                                viii)
                                             
                                             
                                                διεπαφή μεταξύ φορέων·
                                             
                                          
                                                ix)
                                             
                                             
                                                χρήση υπεργολάβων και εταίρων·
                                             
                                          
                              
                                    η)
                                 
                                 
                                    περιλαμβάνει ανεξάρτητη λειτουργία για την παρακολούθηση της συμμόρφωσης και της επαρκούς τήρησης των συναφών απαιτήσεων του παρόντος κανονισμού και, μεταξύ άλλων, σύστημα υποβολής σχολίων επί των πορισμάτων στον υπόλογο διευθυντή με στόχο τη διασφάλιση της αποτελεσματικής εφαρμογής διορθωτικών μέτρων εφόσον απαιτείται·
                                 
                              
                                    θ)
                                 
                                 
                                    περιλαμβάνει λειτουργία με στόχο να εξασφαλίζεται ότι οι διακινδυνεύσεις ασφάλειας τις οποίες ενέχουν εγγενώς υπηρεσίες ή προϊόντα που παρέχονται μέσω υπεργολάβων αξιολογούνται και μετριάζονται στο πλαίσιο του συστήματος διαχείρισης ασφάλειας του φορέα εκμετάλλευσης.
                                 
                              
                  
                     
                        (3)
                     
                     
                        Εάν ο φορέας διαθέτει άλλα πιστοποιητικά φορέα που εμπίπτουν στο πεδίο εφαρμογής του κανονισμού (ΕΕ) 2018/1139, το σύστημα διαχείρισης ασφάλειας του φορέα εκμετάλλευσης ΣμηΕΑ επιτρέπεται να ενσωματώνεται στο σύστημα διαχείρισης ασφάλειας που απαιτείται από οποιοδήποτε εξ αυτών των πρόσθετων πιστοποιητικών.
                     
                  UAS.LUC.040 Εγχειρίδιο LUC
            
                     
                        (1)
                     
                     
                        Ο κάτοχος πιστοποιητικού LUC υποβάλλει στην αρμόδια αρχή εγχειρίδιο LUC το οποίο περιγράφει, είτε άμεσα είτε με διαπαραπομπή, τον φορέα του, τις σχετικές διαδικασίες και τις εκτελούμενες δραστηριότητες.
                     
                  
                     
                        (2)
                     
                     
                        Το εγχειρίδιο περιλαμβάνει δήλωση υπογεγραμμένη από τον υπόλογο διευθυντή η οποία βεβαιώνει ότι ο φορέας θα ενεργεί πάντα σύμφωνα με τον παρόντα κανονισμό και το εγκεκριμένο εγχειρίδιο LUC. Όταν ο υπόλογος διευθυντής δεν είναι ο γενικός διευθυντής του φορέα, τότε η δήλωση υπογράφεται και από τον γενικό διευθυντή.
                     
                  
                     
                        (3)
                     
                     
                        Εάν οποιαδήποτε δραστηριότητα εκτελείται από φορείς-εταίρους ή υπεργολάβους, ο φορέας εκμετάλλευσης ΣμηΕΑ περιλαμβάνει στο εγχειρίδιο LUC διαδικασίες για τον τρόπο με τον οποίο ο κάτοχος πιστοποιητικού LUC διαχειρίζεται τη σχέση με τους εν λόγω φορείς-εταίρους ή υπεργολάβους.
                     
                  
                     
                        (4)
                     
                     
                        Το εγχειρίδιο LUC τροποποιείται, εφόσον απαιτείται, ούτως ώστε να περιλαμβάνει επικαιροποιημένη περιγραφή του φορέα του κατόχου πιστοποιητικού LUC, και παρέχονται στην αρμόδια αρχή αντίγραφα των τροποποιήσεων.
                     
                  
                     
                        (5)
                     
                     
                        Ο φορέας εκμετάλλευσης ΣμηΕΑ διανέμει τα συναφή μέρη του εγχειριδίου LUC σε όλα τα μέλη του προσωπικού του, ανάλογα με τις αρμοδιότητες και τα καθήκοντά τους.
                     
                  UAS.LUC.050 Όροι έγκρισης του κατόχου πιστοποιητικού LUC
            
                     
                        (1)
                     
                     
                        Η αρμόδια αρχή εκδίδει πιστοποιητικό LUC αφού βεβαιωθεί ότι ο φορέας εκμετάλλευσης ΣμηΕΑ συμμορφώνεται με τα σημεία UAS.LUC.020, UAS.LUC.030 και UAS.LUC.040.
                     
                  
                     
                        (2)
                     
                     
                        Το πιστοποιητικό LUC περιλαμβάνει:
                        
                                    α)
                                 
                                 
                                    το αναγνωριστικό του φορέα εκμετάλλευσης ΣμηΕΑ·
                                 
                              
                                    β)
                                 
                                 
                                    τα δικαιώματα του φορέα εκμετάλλευσης ΣμηΕΑ·
                                 
                              
                                    γ)
                                 
                                 
                                    τον/τους επιτρεπόμενο/-ους τύπο/-ους πτητικής λειτουργίας·
                                 
                              
                                    δ)
                                 
                                 
                                    την επιτρεπόμενη περιοχή, ζώνη ή κατηγορία εναέριου χώρου για πτητικές λειτουργίες, κατά περίπτωση·
                                 
                              
                                    ε)
                                 
                                 
                                    τυχόν ειδικούς περιορισμούς ή όρους, κατά περίπτωση·
                                 
                              
                  UAS.LUC.060 Δικαιώματα του κατόχου πιστοποιητικού LUC
            Εφόσον κρίνει ότι τα υποβληθέντα έγγραφα τηρούν τις απαιτήσεις, η αρμόδια αρχή:
            
                        (1)
                     
                     
                        προσδιορίζει στο πιστοποιητικό LUC τους όρους και τις προϋποθέσεις του δικαιώματος που χορηγείται στον φορέα εκμετάλλευσης ΣμηΕΑ· και
                     
                  
                        (2)
                     
                     
                        δύναται, στο πλαίσιο των όρων έγκρισης, να χορηγήσει σε κάτοχο πιστοποιητικού LUC το δικαίωμα να αδειοδοτεί τις οικείες πτητικές λειτουργίες:
                        
                                    α)
                                 
                                 
                                    χωρίς να υποβάλλει δήλωση πτητικής λειτουργίας· και
                                 
                              
                                    β)
                                 
                                 
                                    χωρίς να υποβάλλει αίτηση για άδεια πτητικής λειτουργίας.
                                 
                              
                  UAS.LUC.070 Αλλαγές στο σύστημα διαχείρισης πιστοποιητικών LUC
            Μετά την έκδοση πιστοποιητικού LUC, απαιτείται προηγούμενη έγκριση από την αρμόδια αρχή για τις ακόλουθες αλλαγές:
            
                        (1)
                     
                     
                        οποιαδήποτε αλλαγή στους όρους έγκρισης του φορέα εκμετάλλευσης ΣμηΕΑ·
                     
                  
                        (2)
                     
                     
                        οποιαδήποτε σημαντική αλλαγή στα στοιχεία του συστήματος διαχείρισης ασφάλειας του κατόχου πιστοποιητικού LUC κατά τα απαιτούμενα στο σημείο UAS.LUC.030.
                     
                  UAS.LUC.075 Δυνατότητα μεταβίβασης πιστοποιητικού LUC
            Εξαιρουμένων των περιπτώσεων αλλαγής ιδιοκτησίας του φορέα, η οποία εγκρίνεται από την αρμόδια αρχή σύμφωνα με το σημείο UAS.LUC.070, το πιστοποιητικό LUC δεν μεταβιβάζεται.
            UAS.LUC.080 Διάρκεια και ισχύς πιστοποιητικού LUC
            
                     
                        (1)
                     
                     
                        Το πιστοποιητικό LUC εκδίδεται με απεριόριστη διάρκεια ισχύος. Παραμένει δε σε ισχύ εφόσον ισχύουν οι ακόλουθες προϋποθέσεις:
                        
                                    α)
                                 
                                 
                                    ο κάτοχος πιστοποιητικού LUC συμμορφώνεται διαρκώς με τις συναφείς απαιτήσεις του παρόντος κανονισμού και του κράτους μέλους που εξέδωσε το πιστοποιητικό· και
                                 
                              
                                    β)
                                 
                                 
                                    δεν έχει επιστραφεί ή ανακληθεί.
                                 
                              
                  
                     
                        (2)
                     
                     
                        Σε περίπτωση ανάκλησης ή επιστροφής πιστοποιητικού LUC, ο κάτοχος πιστοποιητικού LUC υποβάλλει βεβαίωση σε ψηφιακή μορφή η οποία πρέπει να αποσταλεί αμελλητί στην αρμόδια αρχή.
                     
                  UAS.LUC.090 Πρόσβαση
            Προκειμένου να αποδείξει τη συμμόρφωσή του με τον παρόντα κανονισμό, ο κάτοχος πιστοποιητικού LUC χορηγεί σε κάθε δεόντως εξουσιοδοτημένο από την αρμόδια αρχή πρόσωπο πρόσβαση σε όλες τις εγκαταστάσεις, τα ΣμηΕΑ, τα έγγραφα, τα αρχεία, τα δεδομένα, τις διαδικασίες ή σε κάθε άλλο υλικό σχετικό με τη δραστηριότητά του, που υπάγεται σε πιστοποίηση, άδεια πτητικής λειτουργίας ή δήλωση πτητικής λειτουργίας, ανεξάρτητα από το κατά πόσον η δραστηριότητά του έχει ανατεθεί με εργολαβία ή υπεργολαβία σε άλλον φορέα.
            
               
                  ΠΡΟΣΑΡΤΗΜΑ 1
                  
                     για τυποποιημένα σενάρια προς στήριξη δήλωσης
                  
                  
                     ΚΕΦΑΛΑΙΟ I
                  
                  
                     STS-01 – Λειτουργία VLOS πάνω από ελεγχόμενο τμήμα εδάφους σε κατοικημένο περιβάλλον
                  
                  
                     UAS.STS-01.010 Γενικές διατάξεις
                  
                  
                           
                              (1)
                           
                           
                              Κατά την πτήση, το μη επανδρωμένο αεροσκάφος διατηρείται εντός απόστασης 120 μέτρων από το πλησιέστερο σημείο της επιφάνειας της γης. Η μέτρηση των αποστάσεων προσαρμόζεται αναλόγως στα γεωγραφικά χαρακτηριστικά του εδάφους, όπως πεδιάδες, λόφοι και όρη.
                           
                        
                           
                              (2)
                           
                           
                              Όταν μη επανδρωμένο αεροσκάφος ίπταται εντός οριζόντιας απόστασης 50 μέτρων από τεχνητό εμπόδιο ύψους άνω των 105 μέτρων, το μέγιστο σχετικό ύψος της πτητικής λειτουργίας ΣμηΕΑ επιτρέπεται να αυξάνεται έως 15 μέτρα πάνω από το ύψος του εμποδίου κατόπιν αιτήματος της οντότητας που είναι αρμόδια για το εμπόδιο.
                           
                        
                           
                              (3)
                           
                           
                              Το μέγιστο σχετικό ύψος του όγκου εναέριου χώρου εκτέλεσης της πτητικής λειτουργίας δεν υπερβαίνει τα 30 μέτρα πάνω από το σχετικό ύψος που επιτρέπεται στις παραγράφους 1 και 2.
                           
                        
                           
                              (4)
                           
                           
                              Κατά τη διάρκεια της πτήσης, το μη επανδρωμένο αεροσκάφος δεν μεταφέρει επικίνδυνα εμπορεύματα.
                           
                        
                     UAS.STS-01.020 Πτητικές λειτουργίες ΣμηΕΑ στο σενάριο STS-01
                  
                  
                           
                              (1)
                           
                           
                              Οι πτητικές λειτουργίες ΣμηΕΑ στο σενάριο STS-01 πληρούν όλους τους ακόλουθους όρους:
                              
                                          α)
                                       
                                       
                                          διεξάγονται με το μη επανδρωμένο αεροσκάφος να διατηρείται σε λειτουργία VLOS ανά πάσα στιγμή·
                                       
                                    
                                          β)
                                       
                                       
                                          διεξάγονται σύμφωνα με το εγχειρίδιο πτητικής λειτουργίας που αναφέρεται στην παράγραφο 1 του σημείου UAS.STS-01.030·
                                       
                                    
                                          γ)
                                       
                                       
                                          διεξάγονται πάνω από ελεγχόμενο τμήμα εδάφους στο οποίο περιλαμβάνονται:
                                          
                                                      i)
                                                   
                                                   
                                                      για την πτητική λειτουργία μη προσδεδεμένου, μη επανδρωμένου αεροσκάφους:
                                                      
                                                                  Α)
                                                               
                                                               
                                                                  η γεωγραφική περιοχή πτήσης·
                                                               
                                                            
                                                                  Β)
                                                               
                                                               
                                                                  η περιοχή απρόοπτων καταστάσεων, με τα εξωτερικά όριά της να εκτείνονται σε απόσταση τουλάχιστον 10 μέτρων πέραν των ορίων της γεωγραφικής περιοχής πτήσης· και
                                                               
                                                            
                                                                  Γ)
                                                               
                                                               
                                                                  η ζώνη ασφαλείας για την πρόληψη κινδύνων στο έδαφος, που καλύπτει απόσταση πέραν των εξωτερικών ορίων της περιοχής απρόοπτων καταστάσεων η οποία ανταποκρίνεται τουλάχιστον στις ακόλουθες παραμέτρους:
                                                                  
                                                                               
                                                                           
                                                                           
                                                                              Ελάχιστη απόσταση που πρέπει να καλύπτεται από τη ζώνη ασφαλείας για την πρόληψη κινδύνων στο έδαφος για μη προσδεδεμένο, μη επανδρωμένο αεροσκάφος
                                                                           
                                                                        
                                                                              Μέγιστο σχετικό ύψος πάνω από το έδαφος
                                                                           
                                                                           
                                                                              με MTOM έως 10 kg
                                                                           
                                                                           
                                                                              με MTOM άνω των 10 kg
                                                                           
                                                                        
                                                                              30 m
                                                                           
                                                                           
                                                                              10 m
                                                                           
                                                                           
                                                                              20 m
                                                                           
                                                                        
                                                                              60 m
                                                                           
                                                                           
                                                                              15 m
                                                                           
                                                                           
                                                                              30 m
                                                                           
                                                                        
                                                                              90 m
                                                                           
                                                                           
                                                                              20 m
                                                                           
                                                                           
                                                                              45 m
                                                                           
                                                                        
                                                                              120 m
                                                                           
                                                                           
                                                                              25 m
                                                                           
                                                                           
                                                                              60
                                                                           
                                                                        
                                                            
                                                
                                                      ii)
                                                   
                                                   
                                                      για πτητική λειτουργία μη προσδεδεμένου, μη επανδρωμένου αεροσκάφους, ακτίνα ίση προς το μήκος πρόσδεσης συν 5 μέτρα και με κέντρο το σημείο όπου είναι σταθεροποιημένη η πρόσδεση πάνω από την επιφάνεια της γης.
                                                   
                                                
                                    
                                          δ)
                                       
                                       
                                          διεξάγονται με ταχύτητα εδάφους μικρότερη από 5 m/s σε περίπτωση μη προσδεδεμένου, μη επανδρωμένου αεροσκάφους·
                                       
                                    
                                          ε)
                                       
                                       
                                          διεξάγονται από εξ αποστάσεως χειριστή ο οποίος:
                                          
                                                      i)
                                                   
                                                   
                                                      διαθέτει πιστοποιητικό θεωρητικών γνώσεων χειριστή εξ αποστάσεως, σύμφωνα με το προσάρτημα Α του παρόντος κεφαλαίου, για πτητικές λειτουργίες στα τυποποιημένα σενάρια το οποίο έχει εκδοθεί από την αρμόδια αρχή ή από οντότητα ορισθείσα από την αρμόδια αρχή κράτους μέλους·
                                                   
                                                
                                                      ii)
                                                   
                                                   
                                                      διαθέτει πιστοποίηση ολοκλήρωσης της εκπαίδευσης σε πρακτικές δεξιότητες STS-01, σύμφωνα με το προσάρτημα A του παρόντος κεφαλαίου και η οποία έχει εκδοθεί από:
                                                      
                                                                  Α)
                                                               
                                                               
                                                                  οντότητα που έχει δηλώσει ότι συμμορφώνεται προς τις απαιτήσεις του προσαρτήματος 3 και είναι αναγνωρισμένη από την αρμόδια αρχή κράτους μέλους· ή
                                                               
                                                            
                                                                  Β)
                                                               
                                                               
                                                                  φορέα εκμετάλλευσης ΣμηΕΑ που έχει δηλώσει στην αρμόδια αρχή του κράτους μέλους καταχώρισης ότι συμμορφώνεται προς το σενάριο STS-01 καθώς και ότι συμμορφώνεται προς τις απαιτήσεις του προσαρτήματος 3· και
                                                               
                                                            
                                                
                                    
                                          στ)
                                       
                                       
                                          διεξάγονται με μη επανδρωμένο αεροσκάφος το οποίο φέρει σήμανση της κατηγορίας C5 και συμμορφώνεται με τις απαιτήσεις της εν λόγω κατηγορίας, κατά τα οριζόμενα στο μέρος 16 του παραρτήματος του κατ’ εξουσιοδότηση κανονισμού (ΕΕ) 2019/945, και εκτελεί πτητικές λειτουργίες με ενεργό και επικαιροποιημένο σύστημα άμεσης εξ αποστάσεως ταυτοποίησης.
                                       
                                    
                        
                           
                              (2)
                           
                           
                              Ο χειριστής εξ αποστάσεως λαμβάνει το πιστοποιητικό θεωρητικών γνώσεων για πτητικές λειτουργίες στα τυποποιημένα σενάρια εφόσον:
                              
                                          α)
                                       
                                       
                                          έχει ολοκληρώσει επιγραμμική σειρά εκπαιδευτικών μαθημάτων και έχει ολοκληρώσει επιτυχώς επιγραμμική εξέταση θεωρητικών γνώσεων, κατά τα οριζόμενα στην παράγραφο 4 στοιχείο β) του σημείου UAS.OPEN.020· και
                                       
                                    
                                          β)
                                       
                                       
                                          έχει ολοκληρώσει επιτυχώς πρόσθετη εξέταση θεωρητικών γνώσεων παρεχόμενη από την αρμόδια αρχή ή από οντότητα ορισθείσα από την αρμόδια αρχή κράτους μέλους σύμφωνα με το προσάρτημα Α του παρόντος κεφαλαίου.
                                       
                                    
                        
                           
                              (3)
                           
                           
                              Το εν λόγω πιστοποιητικό ισχύει για πέντε έτη. Για την επανεπικύρωσή του, κατά το χρονικό διάστημα ισχύος του, πρέπει να πληρούται οποιαδήποτε από τις ακόλουθες προϋποθέσεις:
                              
                                          α)
                                       
                                       
                                          απόδειξη ικανοτήτων σύμφωνα με την παράγραφο 2·
                                       
                                    
                                          β)
                                       
                                       
                                          η ολοκλήρωση ανανεωτικής εκπαίδευσης στους θεματικούς τομείς θεωρητικών γνώσεων που καθορίζονται στην παράγραφο 2, παρεχόμενης από την αρμόδια αρχή ή από ορισθείσα από την αρμόδια αρχή οντότητα.
                                       
                                    
                        
                           
                              (4)
                           
                           
                              Για την επανεπικύρωση του πιστοποιητικού κατά τη λήξη του, ο χειριστής εξ αποστάσεως συμμορφώνεται με την παράγραφο 2.
                           
                        
                     UAS.STS-01.030 Αρμοδιότητες του φορέα εκμετάλλευσης ΣμηΕΑ
                  
                  Πέραν των αρμοδιοτήτων που καθορίζονται στο UAS.SPEC.050, ο φορέας εκμετάλλευσης ΣμηΕΑ:
                  
                              (1)
                           
                           
                              εκπονεί εγχειρίδιο πτητικής λειτουργίας, στο οποίο περιλαμβάνονται τα στοιχεία που καθορίζονται στο προσάρτημα 5·
                           
                        
                              (2)
                           
                           
                              καθορίζει τον όγκο εναέριου χώρου εκτέλεσης πτητικών λειτουργιών και τη ζώνη ασφαλείας για την πρόληψη κινδύνων στο έδαφος για τις σκοπούμενες πτητικές λειτουργίες, συμπεριλαμβανομένου του ελεγχόμενου τμήματος εδάφους που καλύπτει τις προβολές στην επιφάνεια της γης τόσο εντός του όγκου εναέριου χώρου εκτέλεσης πτητικών λειτουργιών όσο και εντός της ζώνης ασφαλείας για την πρόληψη κινδύνων·
                           
                        
                              (3)
                           
                           
                              διασφαλίζει την επάρκεια των διαδικασιών απρόοπτων καταστάσεων και έκτακτης ανάγκης μέσω της διενέργειας οποιουδήποτε από τα ακόλουθα:
                              
                                          α)
                                       
                                       
                                          ειδικών πτητικών δοκιμών·
                                       
                                    
                                          β)
                                       
                                       
                                          προσομοιώσεων, υπό την προϋπόθεση ότι τα μέσα προσομοίωσης είναι αντιπροσωπευτικά για τον προβλεπόμενο σκοπό·
                                       
                                    
                        
                              (4)
                           
                           
                              καταρτίζει αποτελεσματικό σχέδιο αντιμετώπισης έκτακτης ανάγκης (ERP) κατάλληλο για την πτητική λειτουργία, το οποίο περιλαμβάνει τουλάχιστον τα ακόλουθα:
                              
                                          α)
                                       
                                       
                                          το σχέδιο για τον περιορισμό τυχόν κλιμάκωσης των συνεπειών της κατάστασης έκτακτης ανάγκης·
                                       
                                    
                                          β)
                                       
                                       
                                          τις προϋποθέσεις για την ειδοποίηση των αρμόδιων αρχών και οργανισμών·
                                       
                                    
                                          γ)
                                       
                                       
                                          τα κριτήρια για τον προσδιορισμό της κατάστασης έκτακτης ανάγκης·
                                       
                                    
                                          δ)
                                       
                                       
                                          σαφή περιγραφή των καθηκόντων του χειριστή/-ών εξ αποστάσεως και τυχόν άλλων μελών του προσωπικού που είναι επιφορτισμένα με καθήκοντα απαραίτητα για την πτητική λειτουργία ΣμηΕΑ·
                                       
                                    
                        
                              (5)
                           
                           
                              διασφαλίζει ότι το επίπεδο επιδόσεων τυχόν εξωτερικά παρεχόμενης υπηρεσίας απαραίτητης για την ασφάλεια της πτήσης είναι επαρκές για την σκοπούμενη πτητική λειτουργία·
                           
                        
                              (6)
                           
                           
                              καθορίζει την κατανομή των ρόλων και των αρμοδιοτήτων μεταξύ του φορέα εκμετάλλευσης και του εξωτερικού παρόχου/-ων υπηρεσιών, ανάλογα με την περίπτωση·
                           
                        
                              (7)
                           
                           
                              μεταφορτώνει επικαιροποιημένες πληροφορίες στο σύστημα γεωενημερότητας, εφόσον το ΣμηΕΑ διαθέτει αυτή τη λειτουργία, όταν απαιτείται από τη γεωγραφική ζώνη ΣμηΕΑ για τη σκοπούμενη τοποθεσία πτητικής λειτουργίας·
                           
                        
                              (8)
                           
                           
                              διασφαλίζει ότι, πριν από την έναρξη της πτητικής λειτουργίας, το ελεγχόμενο τμήμα εδάφους υπάρχει, είναι αποτελεσματικό και συμμορφώνεται με την ελάχιστη απόσταση που καθορίζεται στο σημείο UAS.STS-01.020(1)(C)(i)(C) και, εφόσον απαιτείται, έχει διενεργηθεί ο συντονισμός με τις αρμόδιες αρχές·
                           
                        
                              (9)
                           
                           
                              διασφαλίζει ότι, πριν από την έναρξη της πτητικής λειτουργίας, όλα τα πρόσωπα που είναι παρόντα στο ελεγχόμενο τμήμα εδάφους:
                              
                                          α)
                                       
                                       
                                          έχουν ενημερωθεί σχετικά με τους κινδύνους της πτητικής λειτουργίας·
                                       
                                    
                                          β)
                                       
                                       
                                          έχουν ενημερωθεί ή εκπαιδευτεί, όπως αρμόζει, σχετικά με τις προφυλάξεις και μέτρα ασφαλείας που εφαρμόζει ο φορέας εκμετάλλευσης ΣμηΕΑ για την προστασία τους· και
                                       
                                    
                                          γ)
                                       
                                       
                                          έχουν συμφωνήσει ρητώς να συμμετάσχουν στην πτητική λειτουργία·
                                       
                                    
                        
                              (10)
                           
                           
                              μεριμνά ώστε:
                              
                                          α)
                                       
                                       
                                          το ΣμηΕΑ να συνοδεύεται από την αντίστοιχη δήλωση/-εις συμμόρφωσης ΕΕ, συμπεριλαμβανομένης της παραπομπής στην κατηγορία C5 ή της παραπομπής στην κατηγορία C3 και στο κιτ παρελκομένων· και
                                       
                                    
                                          β)
                                       
                                       
                                          η ετικέτα ταυτοποίησης κατηγορίας C5 να είναι τοποθετημένη στο μη επανδρωμένο αεροσκάφος ή στο κιτ παρελκομένων.
                                       
                                    
                        
                     UAS.STS-01.040 Αρμοδιότητες του χειριστή εξ αποστάσεως
                  
                  Πέραν των αρμοδιοτήτων που καθορίζονται στο UAS.SPEC.060, ο χειριστής εξ αποστάσεως:
                  
                              (1)
                           
                           
                              πριν από την έναρξη πτητικής λειτουργίας ΣμηΕΑ, βεβαιώνεται ότι τα μέσα τερματισμού της πτήσης του μη επανδρωμένου αεροσκάφους είναι σε καλή λειτουργική κατάσταση και ελέγχει εάν το σύστημα άμεσης εξ αποστάσεως ταυτοποίησης είναι ενεργό και επικαιροποιημένο·
                           
                        
                              (2)
                           
                           
                              στη διάρκεια της πτήσης:
                              
                                          α)
                                       
                                       
                                          διατηρεί το μη επανδρωμένο αεροσκάφος σε λειτουργία VLOS και διατηρεί τον πλήρη οπτικό έλεγχο του εναέριου χώρου γύρω από το μη επανδρωμένο αεροσκάφος ώστε να αποφεύγει κάθε κίνδυνο σύγκρουσης με οποιοδήποτε επανδρωμένο αεροσκάφος. Ο χειριστής εξ αποστάσεως διακόπτει την πτήση εάν η πτητική λειτουργία ενέχει κίνδυνο για άλλα αεροσκάφη, πρόσωπα, ζώα, περιουσιακά στοιχεία ή το περιβάλλον·
                                       
                                    
                                          β)
                                       
                                       
                                          για τους σκοπούς του στοιχείου α), επιτρέπεται να επικουρείται από παρατηρητή μη επανδρωμένου αεροσκάφους. Σε αυτή την περίπτωση, μεταξύ του χειριστή εξ αποστάσεως και του παρατηρητή μη επανδρωμένου αεροσκάφους υπάρχει σαφής και αποτελεσματική επικοινωνία·
                                       
                                    
                                          γ)
                                       
                                       
                                          έχει την ικανότητα να διατηρεί τον έλεγχο του μη επανδρωμένου αεροσκάφους, πλην της περίπτωσης απώλειας ζεύξης χειρισμού και ελέγχου (C2)·
                                       
                                    
                                          δ)
                                       
                                       
                                          εκτελεί πτητική λειτουργία μόνο ενός μη επανδρωμένου αεροσκάφους τη φορά·
                                       
                                    
                                          ε)
                                       
                                       
                                          δεν εκτελεί πτητική λειτουργία του μη επανδρωμένου αεροσκάφους από κινούμενο όχημα·
                                       
                                    
                                          στ)
                                       
                                       
                                          δεν μεταβιβάζει τον έλεγχο του μη επανδρωμένου αεροσκάφους σε άλλη μονάδα χειρισμού·
                                       
                                    
                                          ζ)
                                       
                                       
                                          εκτελεί τις διαδικασίες απρόοπτων καταστάσεων που έχουν καθοριστεί από τον φορέα εκμετάλλευσης ΣμηΕΑ για ασυνήθεις καταστάσεις, συμπεριλαμβανομένης της περίπτωσης κατά την οποία ο χειριστής εξ αποστάσεως έχει ενδείξεις ότι το μη επανδρωμένο αεροσκάφος ενδέχεται να υπερβεί τα όρια της γεωγραφικής περιοχής πτήσης· και
                                       
                                    
                                          η)
                                       
                                       
                                          εκτελεί τις διαδικασίες έκτακτης ανάγκης που έχουν καθοριστεί από τον φορέα εκμετάλλευσης ΣμηΕΑ για καταστάσεις έκτακτης ανάγκης, συμπεριλαμβανομένης της χρησιμοποίησης των μέσων τερματισμού της πτήσης όταν ο χειριστής εξ αποστάσεως έχει ενδείξεις ότι το μη επανδρωμένο αεροσκάφος ενδέχεται να υπερβεί τον όγκο εναέριου χώρου εκτέλεσης της πτητικής λειτουργίας.
                                       
                                    
                        
                     ΠΡΟΣΑΡΤΗΜΑ A: ΕΞΕΤΑΣΗ ΘΕΩΡΗΤΙΚΩΝ ΓΝΩΣΕΩΝ ΚΑΙ ΠΡΑΚΤΙΚΩΝ ΔΕΞΙΟΤΗΤΩΝ ΧΕΙΡΙΣΤΗ ΕΞ ΑΠΟΣΤΑΣΕΩΣ ΓΙΑ ΤΟ ΣΕΝΑΡΙΟ STS-01
                  
                  (1)   Εξέταση θεωρητικών γνώσεων
                  
                  
                              α)
                           
                           
                              Η εξέταση που αναφέρεται στην παράγραφο 2 στοιχείο β) του σημείου UAS.STS-01.020 αποτελείται από τουλάχιστον 40 ερωτήσεις πολλαπλών επιλογών οι οποίες αποσκοπούν στην αξιολόγηση των γνώσεων του χειριστή εξ αποστάσεως όσον αφορά τις μεθόδους τεχνικού και επιχειρησιακού μετριασμού των κινδύνων και οι οποίες κατανέμονται καταλλήλως μεταξύ των ακόλουθων θεματικών τομέων:
                              
                                          i)
                                       
                                       
                                          νομοθεσία για την αεροπορία·
                                       
                                    
                                          ii)
                                       
                                       
                                          περιορισμοί ανθρώπινων επιδόσεων·
                                       
                                    
                                          iii)
                                       
                                       
                                          επιχειρησιακές διαδικασίες·
                                       
                                    
                                          iv)
                                       
                                       
                                          μέθοδοι τεχνικού και επιχειρησιακού μετριασμού των κινδύνων στο έδαφος·
                                       
                                    
                                          v)
                                       
                                       
                                          γενικές γνώσεις περί ΣμηΕΑ·
                                       
                                    
                                          vi)
                                       
                                       
                                          μετεωρολογία·
                                       
                                    
                                          vii)
                                       
                                       
                                          οι επιδόσεις πτήσης του ΣμηΕΑ· και
                                       
                                    
                                          viii)
                                       
                                       
                                          μέθοδοι τεχνικού και επιχειρησιακού μετριασμού των κινδύνων στον αέρα.
                                       
                                    
                        
                              β)
                           
                           
                              Σε περίπτωση που ο εκπαιδευόμενος χειριστής εξ αποστάσεως διαθέτει ήδη πιστοποιητικό επάρκειας χειριστή εξ αποστάσεως, όπως αναφέρεται στην παράγραφο 2 του σημείου UAS.OPEN.030, η εξέταση αποτελείται από τουλάχιστον 30 ερωτήσεις πολλαπλών επιλογών οι οποίες κατανέμονται καταλλήλως μεταξύ των θεματικών τομέων της παραγράφου 1 στοιχείο α) σημεία i) έως v).
                           
                        
                              γ)
                           
                           
                              Για να επιτύχει στην εξέταση θεωρητικών γνώσεων, ο εκπαιδευόμενος χειριστής εξ αποστάσεως πρέπει να λάβει τουλάχιστον το 75 % της συνολικής βαθμολογίας.
                           
                        (2)   Εκπαίδευση και αξιολόγηση πρακτικών δεξιοτήτων
                  
                  Η εκπαίδευση και αξιολόγηση των πρακτικών δεξιοτήτων για πτητικές λειτουργίες στο πλαίσιο οποιουδήποτε τυποποιημένου σεναρίου καλύπτουν τουλάχιστον τους θεματικούς τομείς και τους τομείς που προσδιορίζονται στον πίνακα 1:
                  
                     Πίνακας 1:
                  
                  
                     Θεματικοί τομείς και τομείς που πρέπει να καλύπτονται για την εκπαίδευση και αξιολόγηση πρακτικών δεξιοτήτων
                  
                  
                              Θεματικός τομέας
                           
                           
                              Καλυπτόμενοι τομείς
                           
                        
                              
                                          α)
                                       
                                       
                                          Ενέργειες πριν την πτήση
                                       
                                    
                           
                              
                                          i)
                                       
                                       
                                          Επιχειρησιακός σχεδιασμός, παράμετροι εναέριου χώρου και αξιολόγηση κινδύνου στην τοποθεσία. Πρέπει να περιλάβετε τα ακόλουθα σημεία:
                                          
                                                      Α)
                                                   
                                                   
                                                      προσδιορίστε τους στόχους της σκοπούμενης πτητικής λειτουργίας·
                                                   
                                                
                                                      Β)
                                                   
                                                   
                                                      βεβαιωθείτε ότι ο καθορισμένος όγκος εναέριου χώρου εκτέλεσης της πτητικής λειτουργίας και οι σχετικές ζώνες ασφάλειας για την πρόληψη κινδύνων (π.χ. ζώνη ασφάλειας για την πρόληψη κινδύνων στο έδαφος) είναι τα κατάλληλα για τη σκοπούμενη πτητική λειτουργία·
                                                   
                                                
                                                      Γ)
                                                   
                                                   
                                                      εντοπίστε τα εμπόδια στον όγκο εναέριου χώρου εκτέλεσης της πτητικής λειτουργίας που μπορούν να παρεμποδίσουν τη σκοπούμενη πτητική λειτουργία·
                                                   
                                                
                                                      Δ)
                                                   
                                                   
                                                      προσδιορίστε το εάν η ταχύτητα και/ή η κατεύθυνση του ανέμου ενδέχεται να επηρεαστούν από την τοπογραφία ή από εμπόδια στον όγκο εναέριου χώρου εκτέλεσης της πτητικής λειτουργίας·
                                                   
                                                
                                                      Ε)
                                                   
                                                   
                                                      επιλέξτε τις σχετικές πληροφορίες για τον εναέριο χώρο (συμπεριλαμβανομένων των γεωγραφικών ζωνών ΣμηΕΑ) που μπορούν να επηρεάσουν τη σκοπούμενη πτητική λειτουργία·
                                                   
                                                
                                                      ΣΤ)
                                                   
                                                   
                                                      βεβαιωθείτε ότι το ΣμηΕΑ είναι κατάλληλο για τη σκοπούμενη πτητική λειτουργία·
                                                   
                                                
                                                      Ζ)
                                                   
                                                   
                                                      βεβαιωθείτε ότι το επιλεγμένο ωφέλιμο φορτίο είναι συμβατό με το ΣμηΕΑ που χρησιμοποιείται για την πτητική λειτουργία·
                                                   
                                                
                                                      Η)
                                                   
                                                   
                                                      λάβετε τα απαραίτητα μέτρα για να διασφαλίσετε τη συμμόρφωση με τους εφαρμοστέους περιορισμούς και όρους όσον αφορά τον όγκο εναέριου χώρου εκτέλεσης πτητικής λειτουργίας και τη ζώνη ασφαλείας για την πρόληψη κινδύνων στο έδαφος για τη σκοπούμενη λειτουργία, σύμφωνα με τις διαδικασίες του εγχειριδίου πτητικής λειτουργίας για το σχετικό σενάριο·
                                                   
                                                
                                                      Θ)
                                                   
                                                   
                                                      εφαρμόστε τις κατάλληλες διαδικασίες για την εκτέλεση πτητικής λειτουργίας σε ελεγχόμενο εναέριο χώρο, συμπεριλαμβανομένου ενός πρωτοκόλλου επικοινωνίας με τον ΕΕΚ και λήψης άδειας και οδηγιών, εφόσον είναι απαραίτητο·
                                                   
                                                
                                                      Ι)
                                                   
                                                   
                                                      βεβαιωθείτε ότι όλα τα απαραίτητα έγγραφα για την σκοπούμενη λειτουργία βρίσκονται επί τόπου· και
                                                   
                                                
                                                      ΙΑ)
                                                   
                                                   
                                                      ενημερώστε όλους τους συμμετέχοντες σχετικά με την προγραμματισμένη πτητική λειτουργία.
                                                   
                                                
                                    
                                          ii)
                                       
                                       
                                          Επιθεώρηση και ρύθμιση ΣμηΕΑ προ πτήσης (συμπεριλαμβανομένων των τρόπων λειτουργίας πτήσης και των κινδύνων που σχετίζονται με την πηγή ηλεκτρικής τροφοδοσίας). Πρέπει να περιλάβετε τα ακόλουθα σημεία:
                                          
                                                      Α)
                                                   
                                                   
                                                      αξιολογήστε τη γενική κατάσταση του ΣμηΕΑ·
                                                   
                                                
                                                      Β)
                                                   
                                                   
                                                      βεβαιωθείτε ότι τα όλα τα αφαιρούμενα μέρη του ΣμηΕΑ είναι δεόντως ασφαλισμένα στη θέση τους·
                                                   
                                                
                                                      Γ)
                                                   
                                                   
                                                      βεβαιωθείτε ότι οι διαμορφώσεις παραμέτρων λογισμικού του ΣμηΕΑ είναι συμβατές·
                                                   
                                                
                                                      Δ)
                                                   
                                                   
                                                      βαθμονομήστε τα όργανα του ΣμηΕΑ·
                                                   
                                                
                                                      Ε)
                                                   
                                                   
                                                      εντοπίστε τυχόν ελαττώματα που ενδέχεται να θέσουν σε κίνδυνο τη σκοπούμενη πτητική λειτουργία·
                                                   
                                                
                                                      ΣΤ)
                                                   
                                                   
                                                      βεβαιωθείτε ότι το επίπεδο ενέργειας της μπαταρίας είναι επαρκές για την πτητική λειτουργία·
                                                   
                                                
                                                      Ζ)
                                                   
                                                   
                                                      βεβαιωθείτε ότι το σύστημα διακοπής πτήσης του ΣμηΕΑ και το σύστημα ενεργοποίησής του είναι σε καλή κατάσταση λειτουργίας·
                                                   
                                                
                                                      Η)
                                                   
                                                   
                                                      ελέγξτε την ορθή λειτουργία της ζεύξης χειρισμού και ελέγχου·
                                                   
                                                
                                                      Θ)
                                                   
                                                   
                                                      ενεργοποιήστε τη λειτουργία γεωενημερότητας και μεταφορτώστε τις πληροφορίες σε αυτή (εφόσον η λειτουργία γεωενημερότητας είναι διαθέσιμη)· και
                                                   
                                                
                                                      Η)
                                                   
                                                   
                                                      ρυθμίστε τα συστήματα περιορισμού σχετικού ύψους και ταχύτητας (εάν υπάρχουν).
                                                   
                                                
                                    
                                          iii)
                                       
                                       
                                          Γνώση των βασικών ενεργειών σε περίπτωση κατάστασης έκτακτης ανάγκης, περιλαμβανομένων των προβλημάτων με το ΣμηΕΑ, ή σε περίπτωση κινδύνου σύγκρουσης στον αέρα στη διάρκεια της πτήσης.
                                       
                                    
                        
                              
                                          β)
                                       
                                       
                                          Διαδικασίες κατά την πτήση
                                       
                                    
                           
                              
                                          i)
                                       
                                       
                                          Αποτελεσματική παρακολούθηση και διατήρηση του μη επανδρωμένου αεροσκάφους σε απόσταση οπτικής επαφής (VLOS) ανά πάσα στιγμή με σκοπό: την αντίληψη, ανά πάσα στιγμή, της κατάστασης της τοποθεσίας σε σχέση με τον όγκο εναέριου χώρου εκτέλεσης της πτητικής λειτουργίας και τους άλλους χρήστες του εναέριου χώρου, τα εμπόδια, το έδαφος και τα μη εμπλεκόμενα πρόσωπα.
                                       
                                    
                                          ii)
                                       
                                       
                                          Εκτέλεση ορθών και ελεγχόμενων ελιγμών πτήσης σε διαφορετικά σχετικά ύψη και αποστάσεις, αντιπροσωπευτικών του αντίστοιχου σεναρίου STS (περιλαμβανομένων της πτήσης ελεγχόμενης από το χειριστή/τρόπου λειτουργίας χωρίς υποβοήθηση GNSS ή ισοδύναμου, εφόσον υπάρχει). Πρέπει να εκτελεστούν τουλάχιστον οι ακόλουθοι ελιγμοί:
                                          
                                                      Α)
                                                   
                                                   
                                                      μετεώριση στην ίδια θέση (μόνο για στροφόπτερο)·
                                                   
                                                
                                                      Β)
                                                   
                                                   
                                                      μετάβαση από μετεώριση σε πτήση προς τα εμπρός (μόνο για στροφόπτερο)·
                                                   
                                                
                                                      Γ)
                                                   
                                                   
                                                      άνοδος και κάθοδος από οριζόντια πτήση·
                                                   
                                                
                                                      Δ)
                                                   
                                                   
                                                      στροφές σε οριζόντια πτήση·
                                                   
                                                
                                                      Ε)
                                                   
                                                   
                                                      έλεγχος ταχύτητας σε οριζόντια πτήση·
                                                   
                                                
                                                      ΣΤ)
                                                   
                                                   
                                                      ενέργειες σε περίπτωση βλάβης μοτέρ/συστήματος πρόωσης· και
                                                   
                                                
                                                      Ζ)
                                                   
                                                   
                                                      ενέργεια αποφυγής (ελιγμοί) για την αποφυγή συγκρούσεων
                                                   
                                                
                                    
                                          iii)
                                       
                                       
                                          Παρακολούθηση σε πραγματικό χρόνο της κατάστασης και των περιορισμών αντοχής του ΣμηΕΑ.
                                          Πτήση υπό ασυνήθεις συνθήκες:
                                          
                                                      Α)
                                                   
                                                   
                                                      διαχείριση μερικής ή πλήρους διακοπής ηλεκτρικής τροφοδοσίας του συστήματος πρόωσης του μη επανδρωμένου αεροσκάφους, διασφαλίζοντας την ασφάλεια τρίτων στο έδαφος·
                                                   
                                                
                                                      Β)
                                                   
                                                   
                                                      διαχείριση του ίχνους του μη επανδρωμένου αεροσκάφους σε ασυνήθεις καταστάσεις·
                                                   
                                                
                                                      Γ)
                                                   
                                                   
                                                      διαχείριση κατάστασης βλάβης του εξοπλισμού εντοπισμού θέσης του μη επανδρωμένου αεροσκάφους·
                                                   
                                                
                                                      Δ)
                                                   
                                                   
                                                      διαχείριση κατάστασης παρείσφρησης στον όγκο εναέριου χώρου εκτέλεσης της πτητικής λειτουργίας ή στο ελεγχόμενο τμήμα εδάφους μη εμπλεκόμενου προσώπου, και λήψη των κατάλληλων μέτρων για τη διατήρηση της ασφάλειας·
                                                   
                                                
                                                      Ε)
                                                   
                                                   
                                                      αντίδραση και εκτέλεση των κατάλληλων διορθωτικών ενεργειών για κατάσταση στην οποία το μη επανδρωμένο αεροσκάφος είναι πιθανό να υπερβεί το όριο της γεωγραφικής περιοχής πτήσης (διαδικασίες απρόοπτων καταστάσεων) και τον όγκο εναέριου χώρου εκτέλεσης της πτητικής λειτουργίας (διαδικασίες έκτακτης ανάγκης), όπως έχουν καθοριστεί κατά την προετοιμασία της πτήσης·
                                                   
                                                
                                                      ΣΤ)
                                                   
                                                   
                                                      διαχείριση της κατάστασης κατά την οποία ένα αεροσκάφος προσεγγίζει τον όγκο εναέριου χώρου εκτέλεσης της πτητικής λειτουργίας· και
                                                   
                                                
                                                      Ζ)
                                                   
                                                   
                                                      επίδειξη της μεθόδου ανάκτησης μετά από σκόπιμη (προσομοιωμένη) απώλεια της ζεύξης χειρισμού και ελέγχου.
                                                   
                                                
                                    
                        
                              
                                          γ)
                                       
                                       
                                          Ενέργειες μετά την πτήση
                                       
                                    
                           
                              
                                          i)
                                       
                                       
                                          Απενεργοποίηση και ασφάλιση του ΣμηΕΑ.
                                       
                                    
                                          ii)
                                       
                                       
                                          Επιθεώρηση μετά την πτήση και καταγραφή τυχόν δεδομένων που σχετίζονται με τη γενική κατάσταση του ΣμηΕΑ (τα συστήματα, τα μέρη και τις πηγές ηλεκτρικής τροφοδοσίας του) και την κόπωση του πληρώματος.
                                       
                                    
                                          iii)
                                       
                                       
                                          Διεξαγωγή συνάντησης αναφοράς σχετικά με την πτητική λειτουργία.
                                       
                                    
                                          iv)
                                       
                                       
                                          Προσδιορισμός καταστάσεων κατά τις οποίες ήταν απαραίτητη η υποβολή αναφοράς συμβάντων και συμπλήρωση της απαιτούμενης αναφοράς συμβάντων.
                                       
                                    
                        
                     ΚΕΦΑΛΑΙΟ II
                  
                  
                     STS-02 – Λειτουργία BVLOS με παρατηρητές εναέριου χώρου πάνω από ελεγχόμενο τμήμα εδάφους σε αραιοκατοικημένο περιβάλλον
                  
                  
                     UAS.STS-02.010 Γενικές διατάξεις
                  
                  
                           
                              (1)
                           
                           
                              Κατά την πτήση, το μη επανδρωμένο αεροσκάφος διατηρείται εντός απόστασης 120 μέτρων από το πλησιέστερο σημείο της επιφάνειας της γης. Η μέτρηση των αποστάσεων προσαρμόζεται ανάλογα με τα γεωγραφικά χαρακτηριστικά του εδάφους, όπως πεδιάδες, λόφοι και όρη.
                           
                        
                           
                              (2)
                           
                           
                              Όταν μη επανδρωμένο αεροσκάφος ίπταται εντός οριζόντιας απόστασης 50 μέτρων από τεχνητό εμπόδιο ύψους άνω των 105 μέτρων, το μέγιστο σχετικό ύψος της πτητικής λειτουργίας ΣμηΕΑ επιτρέπεται να αυξάνεται έως 15 μέτρα πάνω από το σχετικό ύψος του εμποδίου κατόπιν αιτήματος της οντότητας που είναι αρμόδια για το εμπόδιο.
                           
                        
                           
                              (3)
                           
                           
                              Το μέγιστο σχετικό ύψος του όγκου εναέριου χώρου εκτέλεσης της πτητικής λειτουργίας δεν υπερβαίνει τα 30 μέτρα πάνω από το σχετικό ύψος που επιτρέπεται στις παραγράφους 1 και 2.
                           
                        
                           
                              (4)
                           
                           
                              Κατά τη διάρκεια της πτήσης, το μη επανδρωμένο αεροσκάφος δεν μεταφέρει επικίνδυνα εμπορεύματα.
                           
                        
                     UAS.STS-02.020 Πτητικές λειτουργίες ΣμηΕΑ στο σενάριο STS-02
                  
                  Οι πτητικές λειτουργίες ΣμηΕΑ στο σενάριο STS-02 διεξάγονται:
                  
                              (1)
                           
                           
                              σύμφωνα με το εγχειρίδιο πτητικής λειτουργίας που αναφέρεται στην παράγραφο 1 του σημείου UAS.STS-02.030·
                           
                        
                              (2)
                           
                           
                              πάνω από ελεγχόμενο τμήμα εδάφους που βρίσκεται εξ ολοκλήρου σε αραιοκατοικημένο περιβάλλον, συμπεριλαμβανομένης:
                              
                                          α)
                                       
                                       
                                          της γεωγραφικής περιοχής πτήσης,
                                       
                                    
                                          β)
                                       
                                       
                                          της περιοχής απρόοπτων καταστάσεων, τα εξωτερικά όρια της οποίας βρίσκονται σε απόσταση τουλάχιστον 10 μέτρων πέραν των ορίων της γεωγραφικής περιοχής πτήσης,
                                       
                                    
                                          γ)
                                       
                                       
                                          ζώνης ασφαλείας για την πρόληψη κινδύνων στο έδαφος που καλύπτει απόσταση η οποία είναι τουλάχιστον ίση με την απόσταση που κατά πάσα πιθανότητα θα διανύσει το ΣμηΕΑ μετά την ενεργοποίηση των μέσων διακοπής της πτήσης που έχει καθορίσει στις οδηγίες του ο κατασκευαστής του ΣμηΕΑ, λαμβανομένων υπόψη των επιχειρησιακών συνθηκών βάσει των περιορισμών που έχει καθορίσει ο κατασκευαστής του ΣμηΕΑ·
                                       
                                    
                        
                              (3)
                           
                           
                              σε περιοχή με ελάχιστη ορατότητα πτήσης άνω των 5 χλμ.·
                           
                        
                              (4)
                           
                           
                              με το μη επανδρωμένο αεροσκάφος εντός του οπτικού πεδίου του χειριστή εξ αποστάσεως κατά την έναρξη της πτήσης και την ανάκτηση του μη επανδρωμένου αεροσκάφους, εκτός εάν η ανάκτηση είναι αποτέλεσμα διακοπής της πτήσης έκτακτης ανάγκης·
                           
                        
                              (5)
                           
                           
                              σε περίπτωση που δεν χρησιμοποιείται παρατηρητής του εναέριου χώρου κατά την πτητική λειτουργία, με το μη επανδρωμένο αεροσκάφος να ίπταται σε απόσταση που δεν υπερβαίνει το 1 χλμ. από τον χειριστή εξ αποστάσεως, με το μη επανδρωμένο αεροσκάφος να ακολουθεί εκ των προτέρων προγραμματισμένη τροχιά όταν δεν ίπταται σε λειτουργία VLOS του χειριστή εξ αποστάσεως·
                           
                        
                              (6)
                           
                           
                              σε περίπτωση που στην πτητική λειτουργία χρησιμοποιείται ένας ή περισσότεροι παρατηρητές εναέριου χώρου, συμμορφώνεται/-ονται με τις ακόλουθες προϋποθέσεις:
                              
                                          α)
                                       
                                       
                                          ο παρατηρητής/-ες εναέριου χώρου είναι τοποθετημένος κατά τρόπο ώστε να είναι δυνατή η επαρκής κάλυψη του όγκου εναέριου χώρου εκτέλεσης της πτητικής λειτουργίας και του περιβάλλοντος εναέριου χώρου με την ελάχιστη ορατότητα πτήσης που αναφέρεται στην παράγραφο 3·
                                       
                                    
                                          β)
                                       
                                       
                                          το μη επανδρωμένο αεροσκάφος εκτελεί πτητική λειτουργία σε απόσταση έως 2 χλμ. από τον χειριστή εξ αποστάσεως·
                                       
                                    
                                          γ)
                                       
                                       
                                          το μη επανδρωμένο αεροσκάφος εκτελεί πτητική λειτουργία σε απόσταση έως 1 χλμ. από τον παρατηρητή εναέριου χώρου που βρίσκεται εγγύτερα στο μη επανδρωμένο αεροσκάφος·
                                       
                                    
                                          δ)
                                       
                                       
                                          η απόσταση μεταξύ τυχόν παρατηρητή εναέριου χώρου και του χειριστή εξ αποστάσεως δεν υπερβαίνει το 1 χλμ.·
                                       
                                    
                                          ε)
                                       
                                       
                                          υπάρχουν διαθέσιμα αξιόπιστα και αποτελεσματικά μέσα επικοινωνίας μεταξύ του χειριστή εξ αποστάσεως και του παρατηρητή/-ών εναέριου χώρου·
                                       
                                    
                        
                              (7)
                           
                           
                              από χειριστή εξ αποστάσεως που διαθέτει:
                              
                                          α)
                                       
                                       
                                          πιστοποιητικό θεωρητικών γνώσεων χειριστή εξ αποστάσεως για πτητικές λειτουργίες στα τυποποιημένα σενάρια που έχει εκδοθεί από την αρμόδια αρχή ή από οντότητα ορισθείσα από την αρμόδια αρχή κράτους μέλους.
                                       
                                    
                                          β)
                                       
                                       
                                          πιστοποίηση ολοκλήρωσης της εκπαίδευσης σε πρακτικές δεξιότητες STS-02, σύμφωνα με το προσάρτημα A του παρόντος κεφαλαίου και η οποία έχει εκδοθεί από:
                                          
                                                      A.
                                                   
                                                   
                                                      οντότητα που έχει δηλώσει ότι συμμορφώνεται προς τις απαιτήσεις του προσαρτήματος 3 και είναι αναγνωρισμένη από την αρμόδια αρχή κράτους μέλους· ή
                                                   
                                                
                                                      B.
                                                   
                                                   
                                                      φορέα εκμετάλλευσης ΣμηΕΑ που έχει δηλώσει στην αρμόδια αρχή του κράτους μέλους καταχώρισης ότι συμμορφώνεται προς το σενάριο STS-02 καθώς και ότι συμμορφώνεται προς τις απαιτήσεις του προσαρτήματος 3·
                                                   
                                                
                                    
                        
                              (8)
                           
                           
                              με μη επανδρωμένο αεροσκάφος που συμμορφώνεται με όλες τις ακόλουθες προϋποθέσεις:
                              
                                          α)
                                       
                                       
                                          φέρει σήμανση της κατηγορίας C6 και συμμορφώνεται με τις απαιτήσεις της εν λόγω κατηγορίας, κατά τα οριζόμενα στο μέρος 17 του παραρτήματος του κατ’ εξουσιοδότηση κανονισμού (ΕΕ) 2019/945·
                                       
                                    
                                          β)
                                       
                                       
                                          εκτελεί πτητικές λειτουργίες με ενεργό σύστημα πρόληψης της εκ μέρους του μη επανδρωμένου αεροσκάφους παραβίασης της γεωγραφικής περιοχής πτήσης·
                                       
                                    
                                          γ)
                                       
                                       
                                          εκτελεί πτητικές λειτουργίες με ενεργό και επικαιροποιημένο σύστημα άμεσης εξ αποστάσεως ταυτοποίησης.
                                       
                                    
                        
                              (9)
                           
                           
                              Ο χειριστής εξ αποστάσεως λαμβάνει το πιστοποιητικό θεωρητικών γνώσεων για πτητικές λειτουργίες στα τυποποιημένα σενάρια εφόσον:
                              
                                          α)
                                       
                                       
                                          έχει ολοκληρώσει επιγραμμική σειρά εκπαιδευτικών μαθημάτων και έχει ολοκληρώσει επιτυχώς επιγραμμική εξέταση θεωρητικών γνώσεων, κατά τα οριζόμενα στην παράγραφο 4 στοιχείο β) του σημείου UAS.OPEN.020· και
                                       
                                    
                                          β)
                                       
                                       
                                          έχει ολοκληρώσει επιτυχώς πρόσθετη εξέταση θεωρητικών γνώσεων παρεχόμενη από την αρμόδια αρχή ή από οντότητα ορισθείσα από την αρμόδια αρχή κράτους μέλους σύμφωνα με το προσάρτημα Α του παρόντος κεφαλαίου.
                                       
                                    
                        
                              (10)
                           
                           
                              Το εν λόγω πιστοποιητικό ισχύει για πέντε έτη. Για την επανεπικύρωσή του, κατά το χρονικό διάστημα ισχύος του, πρέπει να πληρούται οποιαδήποτε από τις ακόλουθες προϋποθέσεις:
                              
                                          α)
                                       
                                       
                                          απόδειξη ικανοτήτων σύμφωνα με την παράγραφο 9·
                                       
                                    
                                          β)
                                       
                                       
                                          η ολοκλήρωση ανανεωτικής εκπαίδευσης στους θεματικούς τομείς θεωρητικών γνώσεων που καθορίζονται στην παράγραφο 9, παρεχόμενης από την αρμόδια αρχή ή από ορισθείσα από την αρμόδια αρχή οντότητα.
                                       
                                    
                        
                              (11)
                           
                           
                              Για την επανεπικύρωση του πιστοποιητικού κατά τη λήξη του, ο χειριστής εξ αποστάσεως συμμορφώνεται με την παράγραφο 9.
                           
                        
                     UAS.STS-02.030 Αρμοδιότητες του φορέα εκμετάλλευσης ΣμηΕΑ
                  
                  Πέραν των αρμοδιοτήτων που καθορίζονται στο UAS.SPEC.050, ο φορέας εκμετάλλευσης ΣμηΕΑ:
                  
                              (1)
                           
                           
                              εκπονεί εγχειρίδιο πτητικής λειτουργίας, στο οποίο περιλαμβάνονται τα στοιχεία που καθορίζονται στο προσάρτημα 5·
                           
                        
                              (2)
                           
                           
                              καθορίζει τον όγκο εναέριου χώρου εκτέλεσης πτητικών λειτουργιών και τη ζώνη ασφαλείας για την πρόληψη κινδύνων στο έδαφος για τις σκοπούμενες πτητικές λειτουργίες, συμπεριλαμβανομένου του ελεγχόμενου τμήματος εδάφους που καλύπτει τις προβολές στην επιφάνεια της γης τόσο του όγκου εναέριου χώρου εκτέλεσης πτητικών λειτουργιών όσο και της ζώνης ασφαλείας για την πρόληψη κινδύνων·
                           
                        
                              (3)
                           
                           
                              διασφαλίζει την επάρκεια των διαδικασιών απρόοπτων καταστάσεων και έκτακτης ανάγκης μέσω της διενέργειας οποιουδήποτε από τα ακόλουθα:
                              
                                          α)
                                       
                                       
                                          ειδικών πτητικών δοκιμών·
                                       
                                    
                                          β)
                                       
                                       
                                          προσομοιώσεων, υπό την προϋπόθεση ότι τα μέσα προσομοίωσης είναι αντιπροσωπευτικά για τον προβλεπόμενο σκοπό·
                                       
                                    
                        
                              (4)
                           
                           
                              καταρτίζει αποτελεσματικό σχέδιο αντιμετώπισης έκτακτης ανάγκης (ERP) κατάλληλο για την πτητική λειτουργία, το οποίο περιλαμβάνει τουλάχιστον τα ακόλουθα:
                              
                                          α)
                                       
                                       
                                          το σχέδιο για τον περιορισμό των συνεπειών κλιμάκωσης της κατάστασης έκτακτης ανάγκης·
                                       
                                    
                                          β)
                                       
                                       
                                          τις προϋποθέσεις για την ειδοποίηση των αρμόδιων αρχών και οργανισμών·
                                       
                                    
                                          γ)
                                       
                                       
                                          τα κριτήρια για τον προσδιορισμό της κατάστασης έκτακτης ανάγκης·
                                       
                                    
                                          δ)
                                       
                                       
                                          σαφή περιγραφή των καθηκόντων του χειριστή/-ών εξ αποστάσεως και τυχόν άλλων μελών του προσωπικού που είναι επιφορτισμένα με καθήκοντα απαραίτητα για την πτητική λειτουργία ΣμηΕΑ·
                                       
                                    
                        
                              (5)
                           
                           
                              διασφαλίζει ότι το επίπεδο επιδόσεων τυχόν εξωτερικά παρεχόμενης υπηρεσίας απαραίτητης για την ασφάλεια της πτήσης είναι επαρκές για την σκοπούμενη πτητική λειτουργία·
                           
                        
                              (6)
                           
                           
                              καθορίζει την κατανομή των ρόλων και των αρμοδιοτήτων μεταξύ του φορέα εκμετάλλευσης και του εξωτερικού παρόχου/-ων υπηρεσιών, ανάλογα με την περίπτωση·
                           
                        
                              (7)
                           
                           
                              μεταφορτώνει επικαιροποιημένες πληροφορίες στο σύστημα γεωενημερότητας, εφόσον το ΣμηΕΑ διαθέτει αυτή τη λειτουργία, όταν απαιτείται από τη γεωγραφική ζώνη ΣμηΕΑ για τη σκοπούμενη τοποθεσία της πτητικής λειτουργίας·
                           
                        
                              (8)
                           
                           
                              διασφαλίζει ότι, πριν από την έναρξη της πτητικής λειτουργίας, έχουν ληφθεί όλα τα κατάλληλα μέτρα μείωσης του κινδύνου παρείσφρησης μη εμπλεκόμενων προσώπων στο ελεγχόμενο τμήμα εδάφους, το οποίο συμμορφώνεται με την ελάχιστη απόσταση που καθορίζεται στο σημείο UAS.STS-02.020 παράγραφος 2 και, εφόσον απαιτείται, έχει διασφαλιστεί ο συντονισμός με τις αρμόδιες αρχές·
                           
                        
                              (9)
                           
                           
                              διασφαλίζει ότι, πριν από την έναρξη της πτητικής λειτουργίας, όλα τα πρόσωπα που είναι παρόντα στο ελεγχόμενο τμήμα εδάφους:
                              
                                          α)
                                       
                                       
                                          έχουν ενημερωθεί σχετικά με τους κινδύνους της πτητικής λειτουργίας·
                                       
                                    
                                          β)
                                       
                                       
                                          έχουν ενημερωθεί και, ανάλογα με την περίπτωση, εκπαιδευτεί σχετικά με τις προφυλάξεις ασφαλείας και τα μέτρα που εφαρμόζει ο φορέας εκμετάλλευσης ΣμηΕΑ για την προστασία τους· και
                                       
                                    
                                          γ)
                                       
                                       
                                          έχουν συμφωνήσει ρητώς να συμμετάσχουν στην πτητική λειτουργία·
                                       
                                    
                        
                              (10)
                           
                           
                              πριν από την έναρξη της πτητικής λειτουργίας, εφόσον χρησιμοποιούνται παρατηρητές εναέριου χώρου:
                              
                                          α)
                                       
                                       
                                          διασφαλίζει την ορθή τοποθέτηση και τον ορθό αριθμό παρατηρητών εναέριου χώρου κατά μήκος του σκοπούμενου ίχνους πτήσης·
                                       
                                    
                                          β)
                                       
                                       
                                          επαληθεύει:
                                          
                                                      i)
                                                   
                                                   
                                                      ότι η ορατότητα και η προβλεπόμενη απόσταση του παρατηρητή εναέριου χώρου συνάδει με τα αποδεκτά όρια που καθορίζονται στο εγχειρίδιο πτητικής λειτουργίας·
                                                   
                                                
                                                      ii)
                                                   
                                                   
                                                      την απουσία πιθανών εμποδίων στο έδαφος για κάθε παρατηρητή εναέριου χώρου·
                                                   
                                                
                                                      iii)
                                                   
                                                   
                                                      ότι δεν υπάρχουν κενά μεταξύ των ζωνών που καλύπτονται από καθένα από τους παρατηρητές εναέριου χώρου·
                                                   
                                                
                                                      iv)
                                                   
                                                   
                                                      τη ύπαρξη αξιόπιστης και αποτελεσματικής επικοινωνίας με κάθε παρατηρητή εναέριου χώρου·
                                                   
                                                
                                                      v)
                                                   
                                                   
                                                      σε περίπτωση που οι παρατηρητές εναέριου χώρου χρησιμοποιούν μέσα εντοπισμού της θέσης του μη επανδρωμένου αεροσκάφους, τη λειτουργικότητα και αποτελεσματικότητα των εν λόγω μέσων·
                                                   
                                                
                                    
                                          γ)
                                       
                                       
                                          διασφαλίζει ότι οι παρατηρητές εναέριου χώρου έχουν ενημερωθεί σχετικά με το σκοπούμενο ίχνος του μη επανδρωμένου αεροσκάφους και του σχετικού χρονικού διαστήματος·
                                       
                                    
                        
                              (11)
                           
                           
                              μεριμνά ώστε:
                              
                                          α)
                                       
                                       
                                          το ΣμηΕΑ να συνοδεύεται από την αντίστοιχη δήλωση συμμόρφωσης ΕΕ, συμπεριλαμβανομένης της παραπομπής στην κατηγορία C6·
                                       
                                    
                                          β)
                                       
                                       
                                          η ετικέτα ταυτοποίησης της κατηγορίας C6 να είναι τοποθετημένη επί του μη επανδρωμένου αεροσκάφους.
                                       
                                    
                        
                     UAS.STS-02.040 Αρμοδιότητες του χειριστή εξ αποστάσεως
                  
                  Πέραν των αρμοδιοτήτων που καθορίζονται στο UAS.SPEC.060, ο χειριστής εξ αποστάσεως:
                  
                              (1)
                           
                           
                              πριν από την έναρξη μιας πτητικής λειτουργίας ΣμηΕΑ:
                              
                                          α)
                                       
                                       
                                          καθορίζει τον προγραμματιζόμενο όγκο πτήσης του μη επανδρωμένου αεροσκάφους, ώστε αυτό να διατηρείται εντός της γεωγραφικής περιοχής πτήσης·
                                       
                                    
                                          β)
                                       
                                       
                                          επαληθεύει ότι τα μέσα τερματισμού της πτήσης και η προγραμματιζόμενη λειτουργία όγκου εναέριου χώρου εκτέλεσης της πτητικής λειτουργίας είναι λειτουργικά· και εάν η άμεση εξ αποστάσεως ταυτοποίηση είναι ενεργή και επικαιροποιημένη.
                                       
                                    
                        
                              (2)
                           
                           
                              κατά της διάρκεια της πτήσης:
                              
                                          α)
                                       
                                       
                                          εκτός εάν υποστηρίζεται από παρατηρητές εναέριου χώρου, διατηρεί τον πλήρη οπτικό έλεγχο του εναέριου χώρου γύρω από το μη επανδρωμένο αεροσκάφος ώστε να αποφεύγει κάθε κίνδυνο σύγκρουσης με οποιοδήποτε επανδρωμένο αεροσκάφος. Ο χειριστής εξ αποστάσεως διακόπτει την πτήση εάν η πτητική λειτουργία ενέχει κίνδυνο για άλλα αεροσκάφη, πρόσωπα, ζώα, περιουσιακά στοιχεία ή το περιβάλλον·
                                       
                                    
                                          β)
                                       
                                       
                                          έχει την ικανότητα να διατηρεί τον έλεγχο του μη επανδρωμένου αεροσκάφους, πλην της περίπτωσης απώλειας ζεύξης χειρισμού και ελέγχου (C2)·
                                       
                                    
                                          γ)
                                       
                                       
                                          εκτελεί πτητική λειτουργία μόνο ενός μη επανδρωμένου αεροσκάφους τη φορά·
                                       
                                    
                                          δ)
                                       
                                       
                                          δεν εκτελεί πτητική λειτουργία του μη επανδρωμένου αεροσκάφους από κινούμενο όχημα·
                                       
                                    
                                          ε)
                                       
                                       
                                          δεν μεταβιβάζει τον έλεγχο του μη επανδρωμένου αεροσκάφους σε άλλη μονάδα χειρισμού·
                                       
                                    
                                          στ)
                                       
                                       
                                          ενημερώνει εγκαίρως τον παρατηρητή/-ές εναέριου χώρου, εφόσον χρησιμοποιείται, για τυχόν αποκλίσεις του μη επανδρωμένου αεροσκάφους από το σκοπούμενο ίχνος, καθώς και για το σχετικό χρονικό διάστημα·
                                       
                                    
                                          ζ)
                                       
                                       
                                          εκτελεί τις διαδικασίες απρόοπτων καταστάσεων που έχουν καθοριστεί από τον φορέα εκμετάλλευσης ΣμηΕΑ για ασυνήθεις καταστάσεις, συμπεριλαμβανομένης της περίπτωση κατά την οποία ο χειριστής εξ αποστάσεως έχει ενδείξεις ότι το μη επανδρωμένο αεροσκάφος ενδέχεται να υπερβεί τα όρια της γεωγραφικής περιοχής πτήσης·
                                       
                                    
                                          η)
                                       
                                       
                                          εκτελεί τις διαδικασίες έκτακτης ανάγκης που έχουν καθοριστεί από τον φορέα εκμετάλλευσης ΣμηΕΑ για καταστάσεις έκτακτης ανάγκης, συμπεριλαμβανομένης της χρησιμοποίησης των μέσων διακοπής της πτήσης όταν ο χειριστής εξ αποστάσεως έχει ενδείξεις ότι το μη επανδρωμένο αεροσκάφος ενδέχεται να υπερβεί τον όγκο εναέριου χώρου εκτέλεσης της πτητικής λειτουργίας.
                                       
                                    
                        
                     UAS.STS-02.050 Αρμοδιότητες του παρατηρητή εναέριου χώρου
                  
                  Ο παρατηρητής εναέριου χώρου:
                  
                              (1)
                           
                           
                              διατηρεί τον πλήρη έλεγχο του εναέριου χώρου γύρω από το μη επανδρωμένο αεροσκάφος ώστε να εντοπίζει κάθε κίνδυνο σύγκρουσης με οποιοδήποτε επανδρωμένο αεροσκάφος·
                           
                        
                              (2)
                           
                           
                              γνωρίζει τη θέση του μη επανδρωμένου αεροσκάφους μέσω άμεσης παρατήρησης του εναέριου χώρου ή με τη βοήθεια ηλεκτρονικών μέσων·
                           
                        
                              (3)
                           
                           
                              σε περίπτωση που εντοπίσει κίνδυνο, ειδοποιεί τον χειριστή εξ αποστάσεως και τον επικουρεί προκειμένου να αποφευχθεί ή να ελαχιστοποιηθούν οι πιθανές αρνητικές συνέπειες.
                           
                        
                     ΠΡΟΣΑΡΤΗΜΑ A: ΘΕΩΡΗΤΙΚΕΣ ΓΝΩΣΕΙΣ ΚΑΙ ΠΡΑΚΤΙΚΕΣ ΔΕΞΙΟΤΗΤΕΣ ΧΕΙΡΙΣΤΗ ΕΞ ΑΠΟΣΤΑΣΕΩΣ ΓΙΑ ΤΟ ΣΕΝΑΡΙΟ STS-02
                  
                  1.   Εξέταση θεωρητικών γνώσεων
                  
                  Η εξέταση καθορίζεται σύμφωνα με την παράγραφο 1 του προσαρτήματος A του κεφαλαίου I.
                  2.   Εκπαίδευση και αξιολόγηση πρακτικών δεξιοτήτων
                  
                  Πέραν των τομέων που καθορίζονται στην παράγραφο A.2 του προσαρτήματος A του κεφαλαίου I, καλύπτονται οι ακόλουθοι τομείς:
                  
                     Πίνακας 1:
                  
                  
                     Πρόσθετοι θεματικοί τομείς και τομείς που πρέπει να καλύπτονται για την εκπαίδευση και αξιολόγηση πρακτικών δεξιοτήτων για το σενάριο STS-02
                  
                  
                              Θεματικός τομέας
                           
                           
                              Καλυπτόμενοι τομείς
                           
                        
                              
                                          α)
                                       
                                       
                                          Πτητικές λειτουργίες BVLOS που διεξάγονται βάσει του σεναρίου STS-02
                                       
                                    
                           
                              
                                          i)
                                       
                                       
                                          Ενέργειες προ πτήσης — επιχειρησιακός σχεδιασμός, παράμετροι εναέριου χώρου και αξιολόγηση κινδύνου στην τοποθεσία. Πρέπει να περιλάβετε τα ακόλουθα σημεία:
                                          
                                                      A)
                                                   
                                                   
                                                      οπτικός έλεγχος του εναέριου χώρου·
                                                   
                                                
                                                      Β)
                                                   
                                                   
                                                      πτητικές λειτουργίες με παρατηρητές εναέριου χώρου (ΠΕΧ): επαρκής τοποθέτηση ΠΕΧ και σχέδιο απεμπλοκής που περιλαμβάνει φρασεολογία, συντονισμό και μέσα επικοινωνίας·
                                                   
                                                
                                    
                                          ii)
                                       
                                       
                                          Οι διαδικασίες κατά την πτήση, που καθορίζονται στην παράγραφο 2 στοιχείο β) σημείο ii) του προσαρτήματος A του κεφαλαίου I, εφαρμόζονται τόσο στη λειτουργία VLOS όσο και στη λειτουργία BVLOS.
                                       
                                    
                        
            
            
               
                  Προσαρτημα 2:
                  
                     Δήλωση πτητικής λειτουργίας
                  
                  
                              
                                 
                           
                           
                              
                                 Δήλωση πτητικής λειτουργίας
                              
                           
                        
                              
                                 Προστασία των δεδομένων: Τα δεδομένα προσωπικού χαρακτήρα που περιλαμβάνονται στην εν λόγω δήλωση επεξεργάζεται η αρμόδια αρχή βάσει του κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων). Τα δεδομένα θα υποβάλλονται σε επεξεργασία με σκοπό τη διεξαγωγή, διαχείριση και μετέπειτα παρακολούθηση των δραστηριοτήτων εποπτείας, σύμφωνα με τον εκτελεστικό κανονισμό (ΕΕ) 2019/947 της Επιτροπής.
                              Σε περίπτωση που χρειάζεστε περαιτέρω πληροφορίες σχετικά με την επεξεργασία των δεδομένων σας προσωπικού χαρακτήρα ή επιθυμείτε να ασκήσετε τα δικαιώματά σας (π.χ. να αποκτήσετε πρόσβαση ή να διορθώσετε τυχόν ανακριβή ή ελλιπή δεδομένα), επικοινωνήστε με τον υπεύθυνο επικοινωνίας της αρμόδιας αρχής.
                              Ο αιτών έχει το δικαίωμα να υποβάλλει καταγγελία αναφορικά με την επεξεργασία των δεδομένων προσωπικού χαρακτήρα ανά πάσα στιγμή στην εθνική εποπτική αρχή προστασίας των δεδομένων.
                           
                        
                              Αριθμός μητρώου του φορέα εκμετάλλευσης ΣμηΕΑ
                           
                           
                               
                           
                        
                              Ονομασία φορέα εκμετάλλευσης ΣμηΕΑ
                           
                           
                               
                           
                        
                              Κατασκευαστής ΣμηΕΑ
                           
                           
                               
                           
                        
                              Μοντέλο ΣμηΕΑ
                           
                           
                               
                           
                        
                              Αριθμός σειράς ΣμηΕΑ
                           
                           
                               
                           
                        
                              
                                 Με τη δήλωση αυτή συμφωνώ με τα πιο κάτω:
                              
                              
                                          —
                                       
                                       
                                          
                                             Συμμορφώνομαι προς όλες τις ισχύουσες διατάξεις του εκτελεστικού κανονισμού (ΕΕ) 2019/947 καθώς και προς το σενάριο STS.x· και
                                          
                                       
                                    
                                          —
                                       
                                       
                                          
                                             θα υπάρχει κατάλληλη ασφαλιστική κάλυψη για κάθε πτήση που πραγματοποιείται στο πλαίσιο της δήλωσης, εφόσον απαιτείται από το ενωσιακό ή το εθνικό δίκαιο.
                                          
                                       
                                    
                        
                              
                                 Ημερομηνία
                              
                           
                           
                               
                           
                           
                              
                                 Υπογραφή ή άλλου τύπου επαλήθευση
                              
                           
                           
                               
                           
                        
            
            
               
                  Προσαρτημα 3
                  
                     Πρόσθετες απαιτήσεις για οντότητες αναγνωρισμένες από την αρμόδια αρχή και φορείς εκμετάλλευσης ΣμηΕΑ που παρέχουν υπηρεσίες εκπαίδευσης και αξιολόγησης πρακτικών δεξιοτήτων χειριστών εξ αποστάσεως για πτητικές λειτουργίες που καλύπτονται από σενάριο STS
                  
                  Οντότητα που σκοπεύει να αναγνωριστεί από την αρμόδια αρχή όσον αφορά την παροχή υπηρεσιών εκπαίδευσης και αξιολόγησης πρακτικών δεξιοτήτων χειριστών εξ αποστάσεως για σενάριο STS, δηλώνει στην αρμόδια αρχή ότι συμμορφώνεται με τις ακόλουθες απαιτήσεις μέσω του εντύπου δήλωσης του προσαρτήματος 6.
                  Φορέας εκμετάλλευσης ΣμηΕΑ που σκοπεύει να παρέχει υπηρεσίες εκπαίδευσης και αξιολόγησης πρακτικών δεξιοτήτων χειριστών εξ αποστάσεως για σενάριο STS, πέραν της υποβολής της δήλωσης πτητικής λειτουργίας για το συγκεκριμένο σενάριο STS, δηλώνει στην αρμόδια αρχή ότι συμμορφώνεται με τις ακόλουθες απαιτήσεις μέσω του εντύπου δήλωσης του προσαρτήματος 4.
                  Εάν η αρμόδια αρχή ή ο φορέας εκμετάλλευσης ΣμηΕΑ σκοπεύει να παρέχει υπηρεσίες εκπαίδευσης και αξιολόγησης πρακτικών δεξιοτήτων χειριστών εξ αποστάσεως για σενάριο STS σε κράτος μέλος διαφορετικό από το κράτος μέλος καταχώρισης, πρέπει να υποβάλει αντίγραφο του εντύπου δήλωσης του προσαρτήματος 4 στην αρμόδια αρχή του κράτους μέλους όπου παρέχεται η εκπαίδευση.
                  Σε περίπτωση που μια οντότητα που έχει αναγνωριστεί από την αρμόδια αρχή σκοπεύει να παρέχει υπηρεσίες εκπαίδευσης και αξιολόγησης πρακτικών δεξιοτήτων χειριστών εξ αποστάσεως για σενάριο STS σε κράτος μέλος διαφορετικό από το κράτος μέλος αναγνώρισης, θα πρέπει να υποβάλει αποδεικτικό της αναγνώρισης στην αρμόδια αρχή του κράτους μέλους όπου παρέχει την εκπαίδευση.
                  
                     (1)   
                     
                        Η οντότητα που έχει αναγνωριστεί από την αρμόδια αρχή ή o φορέας εκμετάλλευσης διασφαλίζουν τον σαφή διαχωρισμό των εκπαιδευτικών δραστηριοτήτων από τυχόν άλλες δραστηριότητες πτητικής λειτουργίας προκειμένου να διασφαλίζεται η ανεξαρτησία της αξιολόγησης.
                     
                  
                  
                     (2)   
                     
                        Η οντότητα που έχει αναγνωριστεί από την αρμόδια αρχή ή ο φορέας εκμετάλλευσης ΣμηΕΑ έχουν τη δυνατότητα να ασκούν επαρκώς τις τεχνικές και διοικητικές δραστηριότητες που συνδέονται με τη συνολική διαδικασία επιτέλεσης των καθηκόντων τους, περιλαμβανομένης της επάρκειας του προσωπικού και της χρήσης των κατάλληλων για το έργο τους εγκαταστάσεων και εξοπλισμού.
                     
                  
                  
                     (3)   
                     
                        Η οντότητα που έχει αναγνωριστεί από την αρμόδια αρχή ή ο φορέας εκμετάλλευσης ΣμηΕΑ έχουν υπόλογο διευθυντή, ο οποίος είναι υπεύθυνος να διασφαλίζει την εκτέλεση όλων των καθηκόντων σε συμμόρφωση με τις πληροφορίες και τις διαδικασίες που καθορίζονται στην παράγραφο 8.
                     
                  
                  
                     (4)   
                     Το προσωπικό που είναι αρμόδιο για τις εργασίες εκπαίδευσης σε πρακτικές δεξιότητες και αξιολόγησης πρακτικών δεξιοτήτων:
                     
                                 α)
                              
                              
                                 διαθέτει τις ικανότητες να εκτελεί τις εν λόγω εργασίες·
                              
                           
                                 β)
                              
                              
                                 είναι αμερόληπτο και δεν συμμετέχει σε αξιολογήσεις, εάν αισθάνεται ότι ενδέχεται να επηρεαστεί η αντικειμενικότητά τους·
                              
                           
                                 γ)
                              
                              
                                 διαθέτει άρτιες θεωρητικές γνώσεις και εμπειρία στην εκπαίδευση σε πρακτικές δεξιότητες, ικανοποιητική γνώση των απαιτήσεων για τις εργασίες αξιολόγησης πρακτικών δεξιοτήτων που εκτελούν, καθώς και επαρκή εμπειρία των εν λόγω διαδικασιών·
                              
                           
                                 δ)
                              
                              
                                 έχει τη δυνατότητα να χορηγεί τις δηλώσεις, αρχεία και εκθέσεις που καταδεικνύουν ότι οι σχετικές αξιολογήσεις πρακτικών δεξιοτήτων έχουν διενεργηθεί καθώς και να εξάγει τα συμπεράσματα των εν λόγω αξιολογήσεων· και
                              
                           
                                 ε)
                              
                              
                                 δεν γνωστοποιεί τυχόν πληροφορίες που έχουν παρασχεθεί από τον φορέα εκμετάλλευσης ή χειριστή εξ αποστάσεως σε οποιοδήποτε πρόσωπο διαφορετικό από την αρμόδια αρχή, κατόπιν αιτήματός της.
                              
                           
                  
                     (5)   
                     
                        Η εκπαίδευση και η αξιολόγηση καλύπτουν τις πρακτικές δεξιότητες που αντιστοιχούν στο σενάριο STS για το οποίο υποβάλλεται η δήλωση, που περιλαμβάνεται στο σχετικό κεφάλαιο του προσαρτήματος A.
                     
                  
                  
                     (6)   
                     
                        Ο χώρος/-οι παροχής της εκπαίδευσης και διενέργειας της αξιολόγησης πρακτικών δεξιοτήτων πρέπει να βρίσκεται σε περιβάλλον αντιπροσωπευτικό των συνθηκών του σεναρίου STS.
                     
                  
                  
                     (7)   
                     
                        Η αξιολόγηση πρακτικών δεξιοτήτων περιλαμβάνει συνεχή αξιολόγηση του σπουδαστή χειριστή εξ αποστάσεως.
                     
                  
                  
                     (8)   
                     Μετά την ολοκλήρωση της αξιολόγησης πρακτικών δεξιοτήτων, η οντότητα που έχει αναγνωριστεί από την αρμόδια αρχή ή ο φορέας εκμετάλλευσης ΣμηΕΑ προσκομίζει έκθεση αξιολόγησης, η οποία
                     
                                 α)
                              
                              
                                 περιλαμβάνει τουλάχιστον τα ακόλουθα στοιχεία:
                                 
                                             i)
                                          
                                          
                                             τα στοιχεία ταυτοποίησης του εκπαιδευόμενου χειριστή εξ αποστάσεως·
                                          
                                       
                                             ii)
                                          
                                          
                                             τα στοιχεία ταυτοποίησης του υπεύθυνου αξιολόγησης πρακτικών δεξιοτήτων·
                                          
                                       
                                             iii)
                                          
                                          
                                             τα στοιχεία ταυτοποίησης του σεναρίου STS για το οποίο διενεργήθηκε η αξιολόγηση πρακτικών δεξιοτήτων·
                                          
                                       
                                             iv)
                                          
                                          
                                             τους βαθμούς επίδοσης για κάθε ενέργεια που εκτέλεσε ο εκπαιδευόμενος χειριστής εξ αποστάσεως·
                                          
                                       
                                             v)
                                          
                                          
                                             συνολική αξιολόγηση πρακτικών δεξιοτήτων των ικανοτήτων του εκπαιδευόμενου χειριστή εξ αποστάσεως· και
                                          
                                       
                                             vi)
                                          
                                          
                                             σχόλια σχετικά με την αξιολόγηση πρακτικών δεξιοτήτων βάσει των οποίων παρέχεται καθοδήγηση σχετικά με τους τομείς που επιδέχονται βελτίωση, ανάλογα με την περίπτωση·
                                          
                                       
                           
                                 β)
                              
                              
                                 είναι δεόντως υπογεγραμμένη και χρονολογημένη από τον υπεύθυνο αξιολόγησης πρακτικών δεξιοτήτων, μετά την ολοκλήρωσή της· και
                              
                           
                                 γ)
                              
                              
                                 καταγράφεται και διατίθεται προς έλεγχο από την αρμόδια αρχή, εφόσον τη ζητήσει.
                              
                           
                  
                     (9)   
                     
                        Πιστοποίηση της ολοκλήρωσης της εκπαίδευσης σε πρακτικές δεξιότητες για το σενάριο STS παρέχεται στον εκπαιδευόμενο χειριστή εξ αποστάσεως από την οντότητα που έχει αναγνωριστεί από την αρμόδια αρχή ή από τον φορέα εκμετάλλευσης ΣμηΕΑ, εφόσον η έκθεση αξιολόγησης καταλήγει στο συμπέρασμα ότι ο εκπαιδευόμενος χειριστής εξ αποστάσεως έχει αποκτήσει ικανοποιητικό επίπεδο πρακτικών δεξιοτήτων.
                     
                  
                  
                     (10)   
                     
                        Η έκδοση του πιστοποιητικού ολοκλήρωσης της παραγράφου 9 κοινοποιείται στην αρμόδια αρχή του κράτους μέλους όπου παρέχεται η εκπαίδευση και διενεργείται η αξιολόγηση πρακτικών δεξιοτήτων, συμπεριλαμβανομένων των στοιχείων ταυτοποίησης του εκπαιδευόμενου χειριστή εξ αποστάσεως, του καλυπτόμενου σεναρίου STS, της ημερομηνίας έκδοσης και των στοιχείων ταυτοποίησης της οντότητας που έχει αναγνωριστεί από την αρμόδια αρχή κράτους μέλους ή του φορέα εκμετάλλευσης ΣμηΕΑ που την εκδίδει.
                     
                  
                  
                     (11)   
                     Η οντότητα που έχει αναγνωριστεί από την αρμόδια αρχή ή ο φορέας εκμετάλλευσης ΣμηΕΑ περιλαμβάνουν στο εγχειρίδιο οδηγιών, που έχει εκπονηθεί σύμφωνα με το προσάρτημα 5, χωριστή ενότητα που καλύπτει τα στοιχεία της εκπαίδευσης, περιλαμβανομένων των ακόλουθων:
                     
                                 α)
                              
                              
                                 του αρμόδιου προσωπικού που διενεργεί την εκπαίδευση και την αξιολόγηση πρακτικών δεξιοτήτων, περιλαμβανομένων:
                                 
                                             i)
                                          
                                          
                                             περιγραφών των αντίστοιχων ικανοτήτων του προσωπικού·
                                          
                                       
                                             ii)
                                          
                                          
                                             των καθηκόντων και αρμοδιοτήτων του προσωπικού· και
                                          
                                       
                                             iii)
                                          
                                          
                                             οργανογράμματος όπου εμφαίνονται οι σχετικές ιεραρχίσεις ευθυνών·
                                          
                                       
                           
                                 β)
                              
                              
                                 των διαδικασιών και διεργασιών που χρησιμοποιούνται για την εκπαίδευση και αξιολόγηση πρακτικών δεξιοτήτων, συμπεριλαμβανομένου του εκπαιδευτικού αναλυτικού προγράμματος που καλύπτει τις πρακτικές δεξιότητες που αντιστοιχούν στο σενάριο STS για το οποίο υποβάλλεται η δήλωση, που καθορίζεται στο σχετικό κεφάλαιο του προσαρτήματος A.
                              
                           
                                 γ)
                              
                              
                                 περιγραφής του ΣμηΕΑ και τυχόν άλλου εξοπλισμού, εργαλείων και περιβάλλοντος που χρησιμοποιούνται για την εκπαίδευση και αξιολόγηση πρακτικών δεξιοτήτων· και
                              
                           
                                 δ)
                              
                              
                                 υποδείγματος για την έκθεση αξιολόγησης.
                              
                           
               
            
            
               
                  Προσαρτημα 4:
                  
                     Δήλωση φορέων εκμετάλλευσης ΣμηΕΑ που σκοπεύουν να παρέχουν εκπαίδευση και αξιολόγηση πρακτικών δεξιοτήτων χειριστών εξ αποστάσεως βάσει σεναρίου STS-x
                  
                  
                              
                                 
                           
                           
                              
                                 STS-x
                              
                           
                        
                              
                                 Δήλωση φορέων εκμετάλλευσης ΣμηΕΑ που σκοπεύουν να παρέχουν εκπαίδευση και αξιολόγηση πρακτικών δεξιοτήτων χειριστών εξ αποστάσεως
                              
                           
                        
                              
                                 Προστασία των δεδομένων: Τα δεδομένα προσωπικού χαρακτήρα που περιλαμβάνονται στην εν λόγω δήλωση επεξεργάζεται η αρμόδια αρχή βάσει του κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων). Τα δεδομένα θα υποβάλλονται σε επεξεργασία με σκοπό τη διεξαγωγή, διαχείριση και μετέπειτα παρακολούθηση των δραστηριοτήτων εποπτείας, σύμφωνα με τον κανονισμό (ΕΕ) 2019/947 της Επιτροπής.
                              Σε περίπτωση που χρειάζεστε περαιτέρω πληροφορίες σχετικά με την επεξεργασία των δεδομένων σας προσωπικού χαρακτήρα ή επιθυμείτε να ασκήσετε τα δικαιώματά σας (π.χ. να αποκτήσετε πρόσβαση ή να διορθώσετε τυχόν ανακριβή ή ελλιπή δεδομένα), επικοινωνήστε με τον υπεύθυνο επικοινωνίας της αρμόδιας αρχής.
                              Ο αιτών έχει το δικαίωμα να υποβάλει καταγγελία αναφορικά με την επεξεργασία των δεδομένων προσωπικού χαρακτήρα ανά πάσα στιγμή στην εθνική εποπτική αρχή προστασίας των δεδομένων.
                           
                        
                              Αριθμός μητρώου του φορέα εκμετάλλευσης ΣμηΕΑ
                           
                           
                               
                           
                        
                              Ονομασία φορέα εκμετάλλευσης ΣμηΕΑ
                           
                           
                               
                           
                        
                              
                                 Με τη δήλωση αυτή συμφωνώ με τα πιο κάτω:
                              
                              
                                          —
                                       
                                       
                                          
                                             Έχω υποβάλει τη δήλωση πτητικής λειτουργίας για το σενάριο STS-x·
                                          
                                       
                                    
                                          —
                                       
                                       
                                          
                                             Συμμορφώνομαι προς τις απαιτήσεις που καθορίζονται στο προσάρτημα 3 του παραρτήματος του εκτελεστικού κανονισμού (ΕΕ) 2019/947· και
                                          
                                       
                                    
                                          —
                                       
                                       
                                          
                                             κατά την εκτέλεση πτητικής λειτουργίας ΣμηΕΑ στο πλαίσιο εκπαιδευτικών δραστηριοτήτων για το σενάριο STS.x, συμμορφώνομαι προς όλες τις ισχύουσες διατάξεις του εκτελεστικού κανονισμού (ΕΕ) 2019/947, συμπεριλαμβανομένων των απαιτήσεων για τις πτητικές λειτουργίες βάσει του σεναρίου STS.x
                                          
                                       
                                    
                        
                              
                                 Ημερομηνία
                              
                           
                           
                               
                           
                           
                              
                                 Υπογραφή ή άλλου τύπου επαλήθευση
                              
                           
                           
                               
                           
                        
            
            
               
                  Προσαρτημα 5
                  
                     Εγχειρίδιο πτητικής λειτουργίας για το τυποποιημένο σενάριο
                  
                  Το εγχειρίδιο πτητικής λειτουργίας για σενάριο STS που καθορίζεται στο προσάρτημα 1 περιλαμβάνει τουλάχιστον τα ακόλουθα στοιχεία:
                  
                              (1)
                           
                           
                              δήλωση ότι το εγχειρίδιο πτητικής λειτουργίας συμμορφώνεται προς τις σχετικές απαιτήσεις του παρόντος κανονισμού και προς τη δήλωση και περιλαμβάνει οδηγίες τις οποίες πρέπει να τηρεί το προσωπικό που εμπλέκεται σε πτητικές λειτουργίες·
                           
                        
                              (2)
                           
                           
                              υπογραφή έγκρισης του υπόλογου διευθυντή ή του φορέα εκμετάλλευσης ΣμηΕΑ στην περίπτωση φυσικού προσώπου·
                           
                        
                              (3)
                           
                           
                              γενική περιγραφή του οργανισμού του φορέα εκμετάλλευσης ΣμηΕΑ·
                           
                        
                              (4)
                           
                           
                              περιγραφή της έννοιας της πτητικής λειτουργίας, περιλαμβανομένων των ακόλουθων τουλάχιστον στοιχείων:
                              
                                          α)
                                       
                                       
                                          της φύσης και περιγραφής των δραστηριοτήτων που διεξάγονται στις πτητικές λειτουργίες ΣμηΕΑ, και των προσδιορισθέντων σχετικών κινδύνων·
                                       
                                    
                                          β)
                                       
                                       
                                          του επιχειρησιακού περιβάλλοντος και της γεωγραφικής περιοχής για τις σκοπούμενες πτητικές λειτουργίες, περιλαμβανομένων των ακόλουθων στοιχείων:
                                          
                                                      i)
                                                   
                                                   
                                                      των χαρακτηριστικών της περιοχής πάνω από την οποία θα πραγματοποιούνται οι πτητικές λειτουργίες από την άποψη του πληθυσμού, της τοπογραφίας, των εμποδίων, κ.λπ.·
                                                   
                                                
                                                      ii)
                                                   
                                                   
                                                      των χαρακτηριστικών του εναέριου χώρου που θα χρησιμοποιείται·
                                                   
                                                
                                                      iii)
                                                   
                                                   
                                                      των περιβαλλοντικών συνθηκών, περιλαμβανομένων τουλάχιστον των καιρικών και ηλεκτρομαγνητικών συνθηκών·
                                                   
                                                
                                                      iv)
                                                   
                                                   
                                                      του ορισμού του όγκου εναέριου χώρου εκτέλεσης των πτητικών λειτουργιών και των ζωνών ασφαλείας για την πρόληψη κινδύνων στο έδαφος και στον αέρα·
                                                   
                                                
                                    
                                          γ)
                                       
                                       
                                          των χρησιμοποιούμενων τεχνικών μέσων και των κύριων χαρακτηριστικών, των επιδόσεων και των περιορισμών τους, συμπεριλαμβανομένου του ΣμηΕΑ, των εξωτερικών συστημάτων που υποστηρίζουν την πτητική λειτουργία του ΣμηΕΑ, των εγκαταστάσεων, κ.λπ.
                                       
                                    
                                          δ)
                                       
                                       
                                          του απαιτούμενου προσωπικού για τη διεξαγωγή των πτητικών λειτουργιών, συμπεριλαμβανομένης της σύνθεσης της ομάδας, των ρόλων και των αρμοδιοτήτων αυτής, των κριτηρίων επιλογής, των απαιτήσεων αρχικής εκπαίδευσης και πρόσφατης εμπειρίας και/ή της συνεχούς εκπαίδευσης·
                                       
                                    
                        
                              (5)
                           
                           
                              τις οδηγίες συντήρησης που απαιτούνται για τη διατήρηση του ΣμηΕΑ σε ασφαλή κατάσταση, οι οποίες καλύπτουν, ανάλογα με την περίπτωση, τις οδηγίες και απαιτήσεις συντήρησης του κατασκευαστή των ΣμηΕΑ·
                           
                        
                              (6)
                           
                           
                              τις επιχειρησιακές διαδικασίες, οι οποίες βασίζονται στις οδηγίες που παρέχονται από τον κατασκευαστή των ΣμηΕΑ, και οι οποίες περιλαμβάνουν:
                              
                                          α)
                                       
                                       
                                          διασφάλιση των ακόλουθων στοιχείων, με σκοπό την ελαχιστοποίηση του ανθρώπινου σφάλματος:
                                          
                                                      i)
                                                   
                                                   
                                                      σαφή κατανομή και ανάθεση καθηκόντων· και
                                                   
                                                
                                                      ii)
                                                   
                                                   
                                                      εσωτερικό κατάλογο ελέγχου προκειμένου να ελέγχεται η επαρκής εκτέλεση των ανατεθειμένων καθηκόντων από το προσωπικό·
                                                   
                                                
                                    
                                          β)
                                       
                                       
                                          την παράμετρο της υποβάθμισης των εξωτερικών συστημάτων που υποστηρίζουν την πτητική λειτουργία των ΣμηΕΑ·
                                       
                                    
                                          γ)
                                       
                                       
                                          τις συνήθεις διαδικασίες, περιλαμβανομένων τουλάχιστον των ακόλουθων διαδικασιών:
                                          
                                                      i)
                                                   
                                                   
                                                      προετοιμασίες και κατάλογοι ελέγχου προ πτήσης, που καλύπτουν:
                                                      
                                                                  Α)
                                                               
                                                               
                                                                  την αξιολόγηση του όγκου εναέριου χώρου εκτέλεσης πτητικών λειτουργιών και των σχετικών ζωνών ασφαλείας για την πρόληψη κινδύνων (τη ζώνη ασφαλείας για την πρόληψη κινδύνων στο έδαφος και τη ζώνη ασφαλείας για την πρόληψη κινδύνων στον αέρα, ανάλογα με την περίπτωση), συμπεριλαμβανομένου του εδάφους και των πιθανών εμποδίων που ενδέχεται να περιορίζουν τη δυνατότητα οπτικής επαφής με το μη επανδρωμένο αεροσκάφος ή οπτικού ελέγχου του εναέριου χώρου, της πιθανής εκτέλεσης πτητικής λειτουργίας πάνω από μη εμπλεκόμενα πρόσωπα καθώς και πάνω από υποδομές ζωτικής σημασίας·
                                                               
                                                            
                                                                  B)
                                                               
                                                               
                                                                  την αξιολόγηση του γύρω περιβάλλοντος και του εναέριου χώρου, συμπεριλαμβανομένης της εγγύτητας γεωγραφικών ζωνών ΣμηΕΑ και πιθανών δραστηριοτήτων άλλων χρηστών του εναέριου χώρου·
                                                               
                                                            
                                                                  Γ)
                                                               
                                                               
                                                                  την καταλληλότητα των περιβαλλοντικών συνθηκών για τη διεξαγωγή της πτητικής λειτουργίας ΣμηΕΑ·
                                                               
                                                            
                                                                  Δ)
                                                               
                                                               
                                                                  τον ελάχιστο αριθμό μελών προσωπικού που είναι επιφορτισμένα με καθήκοντα απαραίτητα για την πτητική λειτουργία ΣμηΕΑ και τα οποία πρέπει να διεξάγουν την πτητική λειτουργία, καθώς και τις αρμοδιότητές τους·
                                                               
                                                            
                                                                  E)
                                                               
                                                               
                                                                  τις απαιτούμενες διαδικασίες επικοινωνίας μεταξύ του χειριστή/-ών εξ αποστάσεως και τυχόν άλλων μελών του προσωπικού που είναι επιφορτισμένα με καθήκοντα απαραίτητα για την πτητική λειτουργία ΣμηΕΑ καθώς και τυχόν εξωτερικών μερών, εφόσον απαιτείται·
                                                               
                                                            
                                                                  ΣΤ)
                                                               
                                                               
                                                                  συμμόρφωση με τυχόν συγκεκριμένες απαιτήσεις των αρμόδιων αρχών στη σκοπούμενη περιοχή πτητικών λειτουργιών, όπως απαιτήσεων προστασίας από έκνομες ενέργειες, απορρήτου, δεδομένων και προστασίας του περιβάλλοντος, και απαιτήσεων σχετικά με τη χρήση του φάσματος ραδιοσυχνοτήτων·
                                                               
                                                            
                                                                  Ζ)
                                                               
                                                               
                                                                  τις απαιτούμενες μεθόδους μετριασμού των κινδύνων που εφαρμόζονται για να διασφαλιστεί η ασφαλής διεξαγωγή της πτητικής λειτουργίας· ειδικότερα, όσον αφορά το ελεγχόμενο τμήμα εδάφους:
                                                                  
                                                                              α)
                                                                           
                                                                           
                                                                              καθορισμός του ελεγχόμενου τμήματος εδάφους· και
                                                                           
                                                                        
                                                                              β)
                                                                           
                                                                           
                                                                              διασφάλιση της προστασίας του ελεγχόμενου τμήματος εδάφους με σκοπό την αποτροπή της εισόδου τρίτων στην περιοχή στη διάρκεια της πτητικής λειτουργίας, και διασφάλιση του συντονισμού με τις τοπικές αρχές, εφόσον απαιτείται·
                                                                           
                                                                        
                                                            
                                                                  H)
                                                               
                                                               
                                                                  τις διαδικασίες επαλήθευσης του κατά πόσο το ΣμηΕΑ είναι σε κατάλληλη κατάσταση για την ασφαλή διεξαγωγή της σκοπούμενης πτητικής λειτουργίας·
                                                               
                                                            
                                                
                                                      ii)
                                                   
                                                   
                                                      τις διαδικασίες έναρξης της πτητικής λειτουργίας και ανάκτησης·
                                                   
                                                
                                                      iii)
                                                   
                                                   
                                                      τις διαδικασίες κατά την πτήση, συμπεριλαμβανομένων των διαδικασιών που αποσκοπούν να διασφαλίζουν ότι το μη επανδρωμένο αεροσκάφος παραμένει εντός της γεωγραφικής περιοχής πτήσης·
                                                   
                                                
                                                      iv)
                                                   
                                                   
                                                      τις διαδικασίες μετά την πτήση, συμπεριλαμβανομένων των επιθεωρήσεων για τον έλεγχο της κατάστασης του ΣμηΕΑ·
                                                   
                                                
                                                      v)
                                                   
                                                   
                                                      τις διαδικασίες για τον εντοπισμό από τον χειριστή εξ αποστάσεως αεροσκάφους που ενδέχεται να προκαλέσει εμπλοκή και, εφόσον απαιτείται από τον φορέα εκμετάλλευσης των ΣμηΕΑ, παρατηρητή/-ές εναέριου χώρου ή παρατηρητή/-ές μη επανδρωμένου αεροσκάφους, ανάλογα με την περίπτωση·
                                                   
                                                
                                    
                                          δ)
                                       
                                       
                                          διαδικασίες απρόοπτων καταστάσεων, περιλαμβανομένων τουλάχιστον των ακόλουθων διαδικασιών:
                                          
                                                      i)
                                                   
                                                   
                                                      διαδικασιών για την αντιμετώπιση κατάστασης κατά την οποία το μη επανδρωμένο αεροσκάφος εγκαταλείπει την καθορισμένη «γεωγραφική περιοχή πτήσης»·
                                                   
                                                
                                                      ii)
                                                   
                                                   
                                                      διαδικασιών για την αντιμετώπιση της περίπτωσης εισόδου στο ελεγχόμενο τμήμα εδάφους μη εμπλεκόμενων προσώπων·
                                                   
                                                
                                                      iii)
                                                   
                                                   
                                                      διαδικασιών για την αντιμετώπιση δυσμενών επιχειρησιακών συνθηκών·
                                                   
                                                
                                                      iv)
                                                   
                                                   
                                                      διαδικασιών για την αντιμετώπιση της υποβάθμισης των εξωτερικών συστημάτων που υποστηρίζουν την πτητική λειτουργία·
                                                   
                                                
                                                      v)
                                                   
                                                   
                                                      σε περίπτωση που χρησιμοποιούνται παρατηρητές εναέριου χώρου, της φρασεολογίας που πρέπει να χρησιμοποιείται·
                                                   
                                                
                                                      vi)
                                                   
                                                   
                                                      Διαδικασίες αποφυγής εμπλοκής με άλλους χρήστες του εναέριου χώρου·
                                                   
                                                
                                    
                                          ε)
                                       
                                       
                                          διαδικασιών έκτακτης ανάγκης για την αντιμετώπιση καταστάσεων έκτακτης ανάγκης, περιλαμβανομένων τουλάχιστον των ακόλουθων διαδικασιών:
                                          
                                                      i)
                                                   
                                                   
                                                      διαδικασιών αποφυγής, ή τουλάχιστον ελαχιστοποίησης, της πρόκλησης βλάβης σε τρίτους στον αέρα ή στο έδαφος·
                                                   
                                                
                                                      ii)
                                                   
                                                   
                                                      διαδικασιών για την αντιμετώπιση κατάστασης κατά την οποία το μη επανδρωμένο αεροσκάφος εγκαταλείπει τον όγκο «εναέριου χώρου εκτέλεσης πτητικής λειτουργίας»·
                                                   
                                                
                                                      iii)
                                                   
                                                   
                                                      διαδικασιών για την ανάκτηση έκτακτης ανάγκης του μη επανδρωμένου αεροσκάφους·
                                                   
                                                
                                    
                                          στ)
                                       
                                       
                                          διαδικασιών προστασίας από έκνομες ενέργειες, όπως περιγράφονται στην παράγραφο 1 στοιχείο α) σημεία ii) και iii) του σημείου UAS.SPEC.050·
                                       
                                    
                                          ζ)
                                       
                                       
                                          τις διαδικασίες για την προστασία των δεδομένων προσωπικού χαρακτήρα που αναφέρονται στην παράγραφο 1 στοιχείο α) σημείο iv) του σημείου UAS.SPEC.050·
                                       
                                    
                                          η)
                                       
                                       
                                          τις κατευθυντήριες γραμμές για την ελαχιστοποίηση της όχλησης και των περιβαλλοντικών επιπτώσεων που αναφέρονται στην παράγραφο 1 στοιχείο α) σημείο v) του σημείου UAS.SPEC.050·
                                       
                                    
                                          θ)
                                       
                                       
                                          διαδικασίες αναφοράς συμβάντων·
                                       
                                    
                                          ι)
                                       
                                       
                                          διαδικασίες τήρησης αρχείων· και
                                       
                                    
                                          ια)
                                       
                                       
                                          την πολιτική βάσει της οποίας καθορίζεται ο τρόπος με τον οποίο ο χειριστής/-ές εξ αποστάσεως καθώς και τυχόν άλλα μέλη προσωπικού που είναι επιφορτισμένα με καθήκοντα απαραίτητα για την πτητική λειτουργία μπορούν να δηλώσουν ότι είναι στην κατάλληλη κατάσταση για την εκτέλεση πτητικής λειτουργίας, πριν από τη διεξαγωγή της.
                                       
                                    
                        
            
            
               
                  Προσαρτημα 6:
                  
                     Δήλωση της οντότητας που σκοπεύει να αναγνωριστεί από την αρμόδια αρχή την παροχή εκπαίδευσης και αξιολόγησης πρακτικών δεξιοτήτων χειριστών εξ αποστάσεως βάσει σεναρίου STS-x
                  
                  
                              
                                 
                           
                           
                              
                                 STS-x
                              
                           
                        
                              
                                 Δήλωση της οντότητας που σκοπεύει να αναγνωριστεί από την αρμόδια αρχή με σκοπό να παρέχει εκπαίδευση και αξιολόγηση πρακτικών δεξιοτήτων χειριστών εξ αποστάσεως
                              
                           
                        
                              
                                 Προστασία των δεδομένων: Τα δεδομένα προσωπικού χαρακτήρα που περιλαμβάνονται στην εν λόγω δήλωση επεξεργάζεται η αρμόδια αρχή βάσει του κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων). Τα δεδομένα θα υποβάλλονται σε επεξεργασία με σκοπό τη διεξαγωγή, διαχείριση και μετέπειτα παρακολούθηση των δραστηριοτήτων εποπτείας, σύμφωνα με τον κανονισμό (ΕΕ) 2019/947.
                              Σε περίπτωση που χρειάζεστε περαιτέρω πληροφορίες σχετικά με την επεξεργασία των δεδομένων σας προσωπικού χαρακτήρα ή επιθυμείτε να ασκήσετε τα δικαιώματά σας (π.χ. να αποκτήσετε πρόσβαση ή να διορθώσετε τυχόν ανακριβή ή ελλιπή δεδομένα), επικοινωνήστε με τον υπεύθυνο επικοινωνίας της αρμόδιας αρχής.
                              Ο αιτών έχει το δικαίωμα να υποβάλει καταγγελία αναφορικά με την επεξεργασία των δεδομένων προσωπικού χαρακτήρα ανά πάσα στιγμή στην εθνική εποπτική αρχή προστασίας των δεδομένων.
                           
                        
                              Ταυτοποίηση της οντότητας
                           
                           
                               
                           
                        
                              Όνομα και επώνυμο, αριθμός τηλεφώνου και διεύθυνση ηλεκτρονικού ταχυδρομείου του αρμόδιου προσώπου
                           
                           
                               
                           
                        
                              
                                 Με τη δήλωση αυτή συμφωνώ με τα πιο κάτω:
                              
                              
                                          —
                                       
                                       
                                          
                                             Συμμορφώνομαι προς τις απαιτήσεις που καθορίζονται στο προσάρτημα 3 του παραρτήματος του κανονισμού (ΕΕ) 2019/947· και
                                          
                                       
                                    
                                          —
                                       
                                       
                                          
                                             κατά την εκτέλεση πτητικής λειτουργίας ΣμηΕΑ στο πλαίσιο εκπαιδευτικών δραστηριοτήτων για το σενάριο STS.x, συμμορφώνομαι προς όλες τις ισχύουσες διατάξεις του κανονισμού (ΕΕ) 2019/947, συμπεριλαμβανομένων των απαιτήσεων για τις πτητικές λειτουργίες βάσει του σεναρίου STS.x
                                          
                                       
                                    
                        
                              
                                 Ημερομηνία
                              
                           
                           
                               
                           
                           
                              
                                 Υπογραφή ή άλλου τύπου επαλήθευση